
Pêşmerge piştevanê gelê Kurdistanê ye 


Di 20 saliya li nav kirina roja 26'ê Sermawezê wekî 
Roja Pêşmergeyê Kurdistanê de, rê û resmeke mezin 
û berfireh di binkeya Deftera Siaysî ya PDK îranê de hate 
li darxistin. 26'ê Sermaweza îsal 20 sal ji diyarî kirina vê 
roja dîrokî û pîroz wekî Roja Pêşmergeyê Kurdistanê 
derbas dibe. 

Di wê rê û resmê de hevalê xebatkar Hesen Şerefî, 
Cihgirê Sekreterê Giştî yê Partiyê gotarek pêşkêş kir. Di 
gotara xwe de rêzdar Hesen Şerefî qala girîngiya wê rojê 
û taybetmendiyên Pêşmergeyê Kurdistanê kir û herwiha 
bal kişande ser rewşa niha ya îranê û dîtin û helwêstên 
Partiyê li ser bûyer, guhartin û meseleyên girîng şirove 
kir. 

Cihgirê Sekreterê Giştî yê Partiyê û Berpirsê 
Komîsyona Siyasî-Nizamî di doma axavtina xwe de da 
eyan kirin ku Komîsyona Siyasî-Nizamî bi hinceta 20 
saliya li nav kirina 26'ê Sermawezê wekî Roja Pêşmerge, 
lewheke rêz û qedirgirtinê bi sedan hevalên Pêşmer e 
amade kiriye ku 20 sal yan zêdetir ji 20 salan di çepei 
pîroz ya Pêşmergatiyê de bo armancên gelê Kurd û PDK 
îranê xebatê dikin. Di wê rê û resmê de tenê wek 
sembolîk ew xelat ji du Pêşmergên dêrîn re hate pêşkêş 
kirin. 

Di doma rê û resmê de, Peyama Yekîtiya Jinên 
Demokrat a Kurdistana îranê û çend helbest û pexşan di 
pesna kesayetiya mezin ya Pêşmerge de hatine xwendin. 
Herwiha çend sirûd û stranên şad û şoreşvanî ji aliyê 
hunermendên Pêşmerge ve hatin pêşkêş kirin. Di pişkeke 
din ya wê rê û resmê de, Komîsyona Lêkolîn û 



Perwerdeya Partiyê ji wan Pêşmerge û 
ciwanan re ku di pêşbirkeyên werzişî de 
serkevtin bi dest anîbûn, xelat pêşkêş kir. 

Deqa gotara birêz Hesen Şerefî di rûpela 
2 ya vê hejmara Agirî de dikeve ber çavê 
we xwendevanên hêja. 


Rêzgirtin ji Roja Pêşmerge li bajar 
û gundên Kurdistanê Rûpeia 7 


Keremê Seyad, 
xebatkarê Radyoya 
Kurdî ya Erîvanê 
di hevpeyvînek 

taybet tevî Agirî de 

Rûpela 12 




Pêşniyarbiryara Civata Giştî ya Rêxistina 

/V 

Neteweyên Yekbûyî dijî Iranê derheq bin 
pê kirina mafên mirovan 

Civata Giştî a 
Rêxistina 

Îslamî ya îranê 

SIYASÎ 



Cihgirê Sekreterê Giştî yê PDK îranê di rê û resma 26'ê Sermaweza îsal de: 



Pêşmerge şoreşvanên çekdar yên Kurd û xwedî 
bîr û raman in ku di xebat ji bo demokrasî, azadî 
û misoger kirina mafên neteweya xwe de ji hemû 
metodên tekoşînê mifahê werdigirin 


Hevalên xweştivî! 

Xûşk û birayên hêja! 

îro 26’ê Sermawezê, 
roja Pêşmergeyê 

Kurdistanê ye. Herwiha 
26'ê Sermaweza îsal, 20 
sal bi ser diyarîkirina vê 
rojê re wek Roja 
Pêşmergeyê 
Kurdistanê derbas dibe. 
Bi hinceta her du 
hilkevtan ez ji aliyê 
Deftera Siyasî a PDK 
îranê ve pîrozbahiya xwe 
pêşkêşî Pêşmergeyên 
Kurdistanê û bi taybetî 
Pêşmergeyên emegnas û 
şorişvan yên PDK îranê 
dikim. Li roja hurmet 
girtin ji Pêşmergan bi 
hemû taybetmendiyên 
xwe ve, baskirin li ser 
hemû xasmaniyên 

Pêşmerge di çend dêran 
de û di çend deqeyan de 
ne dibe û ne jî cih digire. 
Lê bi berhevdanekê em 


azadiyê de rola erênî û 
ber bi çarv ya xwe bilîze. 
Ji bo şol wekî kar, 
Pêşmergayetî ne hilbijartî 
ye, berevaj, şol, jiyan û 
xweşiyên jiyanê,Miemaze 
xweştiviyên xwe jî bi cih 
hêlaye, ji bo wê ku 
jiyaneke xweş û 
bextewerane û azad ji bo 
gel û neteweya xwe 
misoger bike. Parêzvanê 
deshilata dîktatoriyê nine. 
Berevajî vê çendê li dijî 
dîktatorî û zordariyê 
rabûye. Ne tenê 
tepeseriya xelk û 
azadîxwazan nake, belkî 
piştevanê xelkê û 
azadîxwazên welatê me û 
gelê Kurdistanê ye. 

Her wekî ku min îşare 
pê kir Pêşmerge di xebata 
gelê Kurd û di metodên 
cur be cur yên xebatê de 
pêşeng e, lê eger di 
pêvajoya vê xebatê de 


dikarin îşare bi parek ji wan 
taybetmendiyên bilind bikin ku 
Pêşmerge pê hatiye nasîn û rûçikê 
Pêşmerge pê re tête naskirin. 

Yên ku neyarên Pêşmerge, 
neyarên bîr û ramana pêşmerge 
ne, yan jî neyarên Pêşmerge û û 
bîr û ramanên wî ninin, lê tevî 
Pêşmerge, erkên Pêşmerge, 
taybetmendiyên Pêşmerge ne 
hevnas in, renge wisan bifikirin ku 
karê Pêşmerge tenê karê leşkerî 
ye, wekî hemû ew kesên ku karê 
leşkerî dikin û di refên Artêş û 
Sipaha welatan de cihgir bûn. Yên 
ku parek ji wan bi neçarî hatine 
girtin, parek ji wan jî wekî pîşe û 
şol hilbijartine û ji bo bidestxistina 
bijîva jiyana xwe ber bi wî karî 
hilkişiyane, renge çaxê ku em vê 
basê bînin ser van Artêşên ku di 
bin deshilata rejîmeke dîktator û 
zordar de kar dikin, bêjin ku erkê 


berevanî û parastina dîktatoriyê jî 
bi wana hatiye spartin û rêya 
tei eserkirina azadîxwazan û 
v .ikê hînî wana kirine. Lê gelo 
Pêşmerge "nîzamî kareke" wiha 
ye? Ewên ku navê Pêşmerge 
bihîstine û ji nêzîk ve tevî 
Pêşmergan rabûn û rûniştin 
kirine, piraniya wan hest bi 
taybetmendiyên Pêşmerge dikin, 
ew erkên ku Pêşmerge dimeşînin 
li berçav digirin. Dizanin ku 
Pêşmerge şoreşvanên çekdar yên 
Kurd û xwedî bîr û raman in ku di 
xebat ji bo demokrasî, azadî û 
misoger kirina mafên neteweya 
xwe de ji hemû metodên tekoşînê 
mifahê werdigirin. Pêşmerge bi 
neçarî di refên Pêşmergayetiyê de 
cihgir nebûye, ji ber ku bi 
dilxwazî ev rêya hilbijartiye, bi bîr 
û bawer hilbijartî ye, ji bo wê ku 
di pêvajoya xebat ji bo gihîştin bi 


şer bi ser de hatibe sepandin, 
neçar hatibe kirin berevanî ji 
man û heyîna gelê xwe bike, 
berevanî ji keramet, şeref û 
namûsa gelê Kurdistanê bike û 
di vê berevaniyê de metoda 
xebata çekdarî birêve biribe, 
em dibînin ku di vê qadê de 
çiqas çeleng bûye, çiqas xortê 
meydanê bûye çende fidakar 
bûye. Di rex vê de jî em dibînin 
ku di qada şer de û di bin zext 
û givaşa êrîşên top û 
bombebaranan de qet 
demargirjî bi ser mentiq û 
pirensîpên Pêşmergayetiyê de 
zal nebûye û tu car ji 
pirensîpên mirovî dûr neketî 
ye. Di riftarên mirovî tevî 
êxsîrên şer de, pena negiritn di 
cih û mekanên kesên sivîl û bê 
berevan de, ji van pirensîpane 
bûn ku Pêşmerge di -► 

pêvajoya xebata xwe ya çekdarî 
de jî berçav girtine. Ku wisan e 
teybetmendiyên Pêşmerge her di 
çekdarbûn û karê leşkerî yê wî 
de ninin. Xasmaniyên Pêşmerge 
xwe di bîr û baweriya wî didine 
xuya kirin. Taybetmendiyên 
Pêşmerge xwe ji wê fidakariyê ku 
bi qasê xwe gihandiye nîşan 
dide, yanî canê xwe gorî kiriye, 
yan jî amade ye di pêxema azadî 
û mafên neteweyî yên xwe de 
xwe gorî bike. Şorişvaneke/a bi 
van taybetmendiyane ve, 
xorteke/a gelê Kurd, 

azadîxwazeke/a Kurd bi van 
xasmaniyan ve, heq e rojek jêre 
bihête bi nav kirin. 

Ger ez bixwazim rola berbiçav 
û geş a Pêşmerge di pêvajoya 
xebata Kurdî de bi kurtî bînim 
ber bas, dibêjim ku me guman 
têde nine ku dujminên Kurd li her 
cihekê, li her parek ji Kurdistanê, 
kompiloyane hatine pûç kirin, 
Kurd zindî û azadîxwaz ma ye. 
Sebeba vê zindî manê û 
azadîxwaz manê çî ye? Di 
xebatekê de ye ku gelê Kurd û 
gelê Kurd li her parek ji 
Kurdistanê li dijî zordarî, maf bin 
pê kirinê de birêve birine. Em 
dibînin ku di pêvajoya vê xebatê 
de jî Pêşmerge di çepera herî pêş 
de bûye û sîngê wî li hemberî her 
êrîş û metirsiyekê de ku 
berengarê neteweya wî hatiye û 
wekî mertal (super) bûye. Di vê 
çeperê de fidakarî, çelengî û 
emegnasiya xwe bi pileya herî 
bilind gehandiye. Lewra 
Pêşmerge remz û sembola vê 
xebatê ye. Remz û sembola vê 
xebatê jî, heq e k^ rojek wekî 
roja Pêşmerge bihête binav kirin. 

Lêre de û di vê boneyê de ez 
bi hewce dizanim û hetanî bi erk 
jî dizanim sipasiya PDK îranê 
bikim ku 20 sal berî niha û berî 
her hêz û aliyeke din hest bi 
hurmet girtin ji Pêşmerge kiriye û 
rojek bi navê Pêşmerge nîşan 
kiriye. Lê kîjan roj, roja 
Pêşmerge ye? Ger pîvan ji bo 
diyarî kirina roja Pêşmerge eva 
be ku di vê rojê de Pêşmerge 
cangorîtî kiribe, hemase 
afirandibe, fidakarî ji xwe nîşan 
dabe, eva dibe navê hemû rojeke 
salê Rojan Pêşmerge be, çimkî tu 


rojek nine ku Pêşmerge di cih û 
kunceke Kurdistanê de 
hemaseyek ne afirandibe, 
serketin bi dest ne anî be, 
berxwedaniyek ji xwe nîşan 
nedabe. Lê ji bo wê ku hemû 
xelkê Kurdistanê tevî wê ku 
hertim divê rêz ji Pêşmerge 
bigirin, emegdariyê li hember 
fidakariya Pêşmerge nîşan bidin û 
di rojeke wek îro de hemû bi 
hevre li hemberî navê bilind yê 
Pêşmerge serê rêz û hurmetê 
bitevînin, PDK îranê roja 26'ê 
Sermawezê wekî Roja 
Pêşmergeyê Kurdistanê diyarî 
kiriye. 

Çima 26'ê Sermawezê? Çunkî 
ev roje hilgirê du peyamên dîrokî 
bo gelê me ye. Di vê rojê de û di 



Dîmenek ji rê û resma 26' Sermawezê 


sala 1324'ê Rojî de cîwarê rejîma 
Pehlewî li bajarê Mehabadê hate 
xir kirin û delîve ji bo avakirina 
hikûmeteke Kurdî bi awayê 
Komarî hate xweş kirin. Ev kare jî 
bi destê Supaya Milî a Kurd hate 
kirin ku paşan navê pîroz yê 
Pêşmerge li ser hate danîn. 
Duyem di vê rojê de Ala 
Kurdistanê ku remz û nîşana zindî 
mayîna gel û neteweya Kurd e 
hate bilind kirin. Yanî du 
armancên sereke yên Pêşmerge 
wek remz û sembola xebatê di vê 
rojê de bi cih hatin. Ku wisan e, 
jêhatîtirîn roj bo Roja Pêşmerge, 
roja 26'ê Sermawezê ye. Him bi 
xwe hilgirê van peyamên dîrokî 
ye, him Pêşmerge têkoşerê 
bidestve anîna van armancane 
ye. Navê Pêşmerge li 26'ê 
Sermawezê pîroz be, 26'ê 
Sermawezê jî wekî Roja 
Pêşmerge ji Pêşmergeyên 
Kurdistanê pîroz be. 

Hevalên xweştivî! 

Ger em bixwazin di vê boneyê 


de hinekê balê bi ser rewşa 
hundir a welatê xwe bikişînin, 
em dibînin ku mixabin rejîma 
Komara Îslamî her wekî caran 
deshilata dîktatorî ya xwe 
didomîne. Pêvajoya serkut 
kirina xelkê îranê û 
azadîxwazên îranê hêj didome 
û xurttir jî bûye. Rejîmê ne 
tenê çi gavek ji bo başkirina 
jiyana xelkê, ^ misoger bûna 
mafên gelên îranê û xistine 
yekdest kirina rejîmê ye, yanî 
nemaze tab nekirina ewên ku 
navê guhartinxwazan li ser 
xwe danabûn û bo dirêj kirina 
jiyê rejîmê hinek soz û peyman 
didan û bas ji hin guhartinan 
dikirin; bo wê ku nerazîbûna 
xelkê kêm bikin û neyariya gel 
li hemberî rejîmê kêm bikin, lê 
rejîmê taba vana jî nekiriye. 
Taba y^n din jî di vê derheqê 
de ’ake. Lê min pê xweş e di 
vê hilkevtê de îşare bi du 
pit an bikim ku van rojane zaf 
bas jê tê kirin. Yekem ew li 
hev kirine ye ku derheq 
bernameya Etomî ya îranê û 
dewlemend kirina Uranyûmê di 
navbera Komara Îslamî û sê 
welatên Ewropayî û Ajansa 
Enerjiya Etomî qirar e bihête 
girêdan. Aliyên vê pirsê kê ne 
e? Amerîka û hevalbendên wê 
nigeranê wê yekê ne ku 
rejîmeke serkêş wekî Komara 
Îslamî çekên Etomî bidest bixe, 
dostên wan û qazancên wan li 
dûr û nêzîk tûşî tirsê bike. 
Aliyek din Ewropayî ne, eger ji 
aliyekê nîşan didin ku wan hest 
bi vê tirsê kiriye û heya qasekê 
jî hevdengiyê tevî Amerîka û 
welatên din (ku nigeranê vê 
meseleyê ne) dikin, ji aliyekî 
din ev zext û givaşa ye ku bi 
ser Komara Îslamî tînin, heke 
pişkek ji wê taybet bi nigeranî 
û hevdengî tevî Amerîka be, 
pareke din jî ji bo parastina vê 
rejîmê ye bo wê ku tûşî şaşî û 
rewşeke wiha nebe ku di wê 
rewşê de berjewendî û 
qazancên Ewropayiyan di îrana 
bin deshilata Komara Îslamî 
de bikeve ber tirsê. Komara 
Îslamî a îranê jî wekî aliyeke 
vê pirsê cehdê dike vê meselê 
bidest ve anîna dem û delîveya 
zêdetir û kêm kirina zextê li 
ser xwe kêm bike. -► 

Ger ev rejîme amade bûye 
peymaneke wiha bipejirîne, 
eyankerê vê ye ku her dem ev 
rejîme hest bike ku hebûna wê 
di xeter û tirsê de ye, renge her 
zirûf û her peymaneke 
nedilxwaze xwe jî bipejirîne. Lê 
eger li hev kirinek bi vî awayî û 
di vê derheqê de ser bigire (ku 
ji serkevtinê re nêzîk e) bo me 
xelkê îranê çi xweşiyek û çi 
qazancek yan çi nigeraniyek li 
peyre heye? Em naxwazin ku 
destê rejîma Komara Îslamî a 
îranê bi çekên Etomî bigihîje. Ji 
ber ku em dizanin ku dê hinde 
têkderiyê bike, hetanî welatê me 
berengarê rewşeke nejêhat û 
nedilxwaz bike. Lê heger di vê li 
hev kirinê de xal û biryarên wiha 
hebin ku hin ji van şert û 
mercên ku Komara Îslamî a 
îranê ji bo qebûl ragirtina 
biryara dewlemend kirina 
Uraniyûmê aniye holê, ji aliyê 
Ewropayiyan û bi giştî 
Rojavayiyan bihête pejirandin, 
ku yek ji van çavmiqandin ji 
Komara Îslamî derheq bin pê 
kirina mafên mirovan de be, ne 
şermezar kirina vê binpê kirinê ji 
aliyê Rojavayiyan e, eva ji bo 
me cihê nîgeraniyê ye. Em 
hêvîdar in ewên ku aliyên 
hember yê Komara Îslamî ne, 
di îmza kirina vê li hev kirinê de, 
amade nebin mafên mirovan û 
azadiya xelkê îranê û xebata 
xelkê îranê bi wî karê xwe lawaz 
bikin û goriyê berjewendiyên 
xwe bikin, îca çi ji bo tirsa 
dûrketin ji Amerîka û welatên 
hevbîr, çi ji bo qazanc û 
berjewendiyên t izirganî û 
tecariyên Ewropa be. 

Pirsek din ku van rojane bas 
jê tê kirin meseleya 
Refrandoi ê ye. Ev denge ji 
aliyê hin kesan ve ku 
reformxwaz in, bilind bûye, yên 
ku heyamekê xelkê îranê yan 
baştir e em bêjin hin kesên 
xweşbawer bi xwe ve mijûl 
kiribûn ku di rejîmê de dê 
guhartinan pêk bînin, yan di 
nava rejîmê de baskek heye ku 
bîr ji qazanc û berjewendiyên 
xelkê dike. Min pê xweş e evê 
bibêjim ku ev baska yan ev aliye 


ji deshilatdarên rejîmê, ne 
bawer bi soz û axavtinên xwe 
hebûne û ne jî çi baweriyek bi 
azadî, demokrasî û mafên gelên 
îranê bi vî awayî ku gelên îranê 
lê tê digihîjin hebûne. Eyankerê 
vê yekê jî, gotinên Xatemî ne 
ku di roja 16'ê Sermawezê de di 
civîna xwendekaran di Roja 
Xwendekar de li Tehranê kirin. 
Xatemî di axavtina xwe de anî 
ziman ku ez xwe qerdarê tu 
kesê nizanim! Çi qiseyeke 
neberpirsane; yanî ew li hember 



Komek Pêşmerge di halê xwendina 
sirûda şoreşvanî 

dana wan 22 Milyon dengan 
qerdar û berpirsyar 'ine 
hilbijartin,ji ber ku ji baska din 
Serok Komar nehête hilbijartin. 
Wî jî parek ji wan dengane bi 
wan soz û peymanane 
wergirtibû ku bi xelkê re dabûn. 
Piştre iibêje: "Eger ez ji soz û 
peymanên xwe paşdekişiya me, 
ji ber parastina qazanc û 
berjewendiyên Komara Îslamî 
bûye". Wateya vê gotinê çî ye? 
Yanî eger qirar be Xatemî û 
alîgirên wî (ew guhartinxwazên 
ku ew alagilgirê wan bû) di 
navbera berjewendiyên komara 
Îslamî a îranê û daxwaz û 
azadiyên xelkê îranê û 
parastina mafên xelkê îranê de 
serpişik bin, yan jî neçar bin yek 
ji vana hilbijêrin, ew dê 
berjewendiyên Komara Îslamî 
hilbijêrin û bi pûte û bihagirantir 
bizanin. Niha ev denge dîsan ji 
wê gewriyê tête der ku karta 
guhartinxwaziyê hate 

şewitandin û karta Refrandomê 
derkete holê. Dîtina me wekî 
PDK îranê hember vê 
Refrandomê ku niha hatiye 
rojevê çî ye? Em Refrandomê li 
nefsa xwe û di zirûfa jêhat a 
xwe de bi tiştek baş dizanin, bi 
tişteke demokratîk dizanin ku 


dikare çavkaniya guhartinan be. 
Lê gelo Refrandom, ew 
Refrandome ye ku xelkê îranê û 
azadîxwazên îranê dixwazin? 

Em li ser vê baweriyê ne ev 
Refrandome ku di bin deshilata 
Komara Îslamî de birêve biçe, 
du pirisgirêkên bingehîn hene, 
yek eva ye ku hewcehî bi 
pejirandina Rêber û Weliyê Feqîh 
heye ku ew jî ne tenê her nake, 
Xatemî jî dema xwe got ku her 
kes bas ji Refrandomê bike xayîn 
e! ku wisan e îmkaneke zor lawaz 
- ger em nebêjin her nine - 
razîbûn di gel Refrandomê 
Komara Îslamî de berçav dibe. 
Lê eger hat û tişteke wiha 
îmkaneke lawaz jî hebe, guman 
têde nine Refrandomek ku di bin 
deshilata Komara Îslamî de 
birêve biçe, ei ama dilxwaz a 
xelkê nabe, ne ji ber wê ku xelk 
naxwa T e rejîm bihête guhartin, 
guhartin bi ser rejîmê de bihêt 
yan guhartin bi ser Qanûna 
Bingehîn de bihêt, ji ber vê ku 
beyav û derfeta derbirîna bîr û 
rayên azad di bin hakimiyeta 
Komara Îslamî de nine. Nemaze 
eger saziyeke navnetewî jî 
zêrevaniyê bi ser de biket, 
zêrevan çend kes dibin? Li kîderê 
tên? Dê li kîderê cihgir bin? Çawa 
dê zêrevaniya wan hemû bajêr û 
cihane bikin? Çawa dê bikare 
zêrevaniya hemû dezgeh û 
saziyên tepeserkar û Suça û Besîc 
û... bikin ku Komara Îslamî bo 
gihîştin bi meremên xwe pêk 
anîne. Ku wisan e, Refrandom wî 
çaxî dihête kirin ku^ Komara 
Îslamî nema be, xelkê îranê ji bo 
diyarî kirina terzê deshilat û 
hîmdana Yasaya Bingehîn birêve 
bibin. Em û hemû hêzên din yên 
azadîxwaz bi cih e ji bo 
hiloşandina rejîma Komara Îslamî 
destê hevkarî û hevdengî di 
xebatê de bi hev re bidin. Bo me 
gelê Kurd berî hemû tiştekê 
hewce ye hevxebatiya xwe tevî 
gelên din yên îranê ku wekî me 
hest bi bê mafî û bin pê kirinê û 
nebûna azadiyê dikin xurt û 
berfirehtir bikin. 

Di gel hêzên seranserê îranê 
de zêdetir li peywendî û pevre 
nêzîkbûn û bi hevre nêzîk kirinê 
de bin û ji vana jî girîngtir di 
Kurdistanê de tevî hêzên 
Kurdistanî zêdetir hevxebatiyê û 
hevkariyê bikin û bi yek -► 

Doma axavtina Cihgirê 
Sekreterê Giştî yê Partiyê di 
rê û resma 26’ê Sermawezê, 
Roja Pêşmergeyê Kurdistanê 


çax û di yek dem de li 
hemberî rejîmê û di kom û 
civatan de bipeyivin. 

Ez axavtina xwe kurt dikim 
û di dawiyê de îşarê dikim ku 
Komîsyona Siyasî-Nizamî a 
Partiya me bi sedema 
bihorîna 20 sal bi ser diyarî 
kirina roja 26'ê Sermawezê 
wek Roja Pêşmergeyê 
Kurdistanê, lewheke 

qedrgirtin û sipasiyê ji bo 
hemû ew hevalane ku 20 sal 
yan zêdetir ji 20 salan di refa 
Pêşmergayetiyê de bûne û 
fidakarî kirine û jiyê xwe di vê 
rêyê de bi ser birine, amade 
kiriye. Lê ji ber wê ku bi 
xweşî ve hejmara van kesane 
di Partiya me de pir zaf in, 
keys û derfet nine ku yek bi 
yek bihêne gazî kirin û li vir 
ev sipasname û "teqdîr 
name" ji wan re bihête 
pêşkêş kirin, di doma rê û 
resma îro de wekî sembolîk bi 
çend kesan re tê pêşkêş kirin 
û yên mayî ji rêya organa 
wan dê bigihîje destê wan û ji 
wan re bihête pêşkêş kirin. 

Carekî din roja Pêşmerge ji 
hemû Pêşmergeyên 

Kurdistanê û bi taybet 
Pêşmergeyên Partiya 

Demokrat pîroz be 

Silav ji Pêşmerge 
tekoşerên xwedî bîr û bawer 
yê Kurd, cihgir di çepera pêş 
a xebatê de 

Silav ji malbatên şehîc n 
ku ezîztirîn kesên xwe di 
pêxema xebat ji bo azadî û 
mafên neteweyî yên Kurd de 
gorî kirine 

Silav ji xelkên pişt û 
piştevanê hertiim û heta heta 
yê Pêşmerge 

Silav ji Partiya Demokrat 
afrîner û diyarî kerê Roja 
Pêşmergeyê Kurdistanê bi 
merema rêz L hurmet girtin ji 
Pêşmeii, û fidakarî û bîr û 
bawerên wî 

Sipasiya hemû aliyekê 
dikim, carekî din ev hilkevte 
ji hemû aliyekê pîroz be 

Her şad û serbilind 
bibin. 


Beşdariya nûnerê PDK Iranê di civîna 
Entirnasiyonala Sosyalîst de li bajarê 
Juhansborga Efrîqaya Başûr 



Di rojên 15 û 16'ê Novembera 
2004'an de li ser deweta Kongireya 
Neteweyî ya Efrîqayê (ANC) civîna 
Şêwra Entirnasiyonala Sosyalîst li 
bajarê Juhansburg ya Efrîqaya 
Başûr hate lidarxistin. 

Tewera sereke ya civînê 
Ewleviyetên Bizava 

Entirnasiyonala Sosyalîst bû ku 
ew xalên jêrîn ji xwe girtibû: 

1: Yekîtiya Efrîqayê û 

peydakirina bersîva hevbeş ji bo 
bersîvdan û çareserkirina arîşe û 
pirisgirêkên gelên wê Qareyê. 

2: Meseleya cudahîdanan 

derheq bi jinan 

3: Meseleya geşandina 

berdewam 

Civîn bi gotinên birêz Jakob 
Zûma, Cîgirê Serok Komarê 
Efrîqaya Başûr destpê kir. Wî tevî 
bi xêrhatin kirina pişikdarên civînê 
û rêzgirtin ji bîranîna Yasir Erefat 
Serokê Dewleta Filistînê, bi kûr û 
berfirehî li ser tewerên diyarî kirî 
axivî û bas ji girîngî û hewce bûna 
wan xalên jêrîn kir û wekî 
pirisgirêkên sereke dan zanîn: 

1: Hewl û xeb. ''ên cîhanî ji bo 
kêmkirina derfet Êl radeya nava 
hejar, belengaz û ;erwet û heyînê. 

2: Diyarî kirin û dana qeran bo 
welatên hejar û feqîr wekî 
hewcehiyeke bê lêre û wêde bihête 
berçav girtin, ji bona wê çendê ku 
bikarin arîşe û pirsgirêkên civakî û 
aborî yên xwe çareser bikin. 

3: Pêwîstiya pêk anîna reforman 
di pêkhateya Rêxistina Neteweyên 
Yekbûyî de û herwiha sazî û 
dezgehên ser bi wê rêxistinê. Bi 
awayekê ku êdî tenê ew pênc 
hêzên mezin xwedî biryar nebin û 
ewên din jî bikarin derheq kar û 
bar û pirsên navneteweyî dîtin û 
nêrînên xwe bidin xuya kirin û rola 
wan hebe. 

4: Xebata mukûm û bê 

rawestan dijî cudahîdanan derheq 
jinan û çêkirin û pêkanîna rewşekê 
ji bo pişikdarî kirina wan di hemû 
warên jiyana îdarî, aborî, çandî û bi 
taybet di warê siyasî de. 

Di doma rûniştinê de serokê 
Entirnasiyonala Sosyalîs, birêz 


Antonyo Gotrîs tevî deqeyekê 
bêdengî kirin bo rûmet girtin ji 
bîranîna Yasir Erefat û 

xebataw di pêxema bi destve 
anîna azadiyê û mafên gelê 
Filistîn de, hêvî xwast ku her 
du aliyên pirsgirêkê, serbarê ew 
hemû talî û dijwariyên ku di 
dema derbasbûyî de tûşî wan 
bûne, bikarin bi awayekî siyasî û 
aştîxwazane bigihîjine encameke 
baş. Birêz Gotrîs di doma 
axavtina xwe de tevî pejrandina 
gotinên Jakob Zûma, îşare bi 
bin pê kirina mafên mirovan, 
gerimbûna hewa, meseleya 
jîngehê, kêm bûna avê, herwiha 
nexweşiyên Malariya û îdz 
(AIDZ)ê kir û nemaze di welatên 
Efrîqayê de hebûna wan xuya û 
berçav e. 

Di wan du rojên civînê de, 
hejmareke din ji berpirsyarên 
Partiyan û kesayetiyên pişikdar 
yên wê civînê, derheq wan 
basan axivîn û piraniya wan bi 
rêzdaran Zakob Zûma û 
Antoniyo Gotrîs re hevbîr bûn û 
li ser pêşdeyî (ewlehiyet) yên 
cîhana serdem û nû tekez kirin. 

Hêjayê gotinê ye ku ji aliyê 
PDK îranê ve, birêz Dr. Xusro 
Ebdulahî, endamê Bîroya 
Têkiliyên Navneteweyî yên 
Partiyê di vê civînê de pişikdar 
bû. Wî tewî serokê E.N û 
Sekreterê wê, birêz Loyîs Eyala 
û hejmarek ji kesayetî û 
endamên partiyên ku di vê 
rêxistinê de endam in, hevdîtin 
pêk anî. 

Birêz Dr. Xusro Ebdulahî 
gotareke nivîsî di bin navê 

Rewşa maf û azadiyan di 
îranê de pêşkêşî beşdarên 
civînê kir. 

Gelên welatê me êdî nayên xapandin 

Şehab Xalidî 



Gelên welatê me bi hêviya gor 
bi gorkirina deshilsata reş û biyom 
a rejîma 2500 saliya Paşatiyê û 
cîgirkirina azadî û demokrasiyê di 
welat de serî hildan û bi rêtina 
xwîna bi dehan hezar kesî ji 
xortên xwe, şoreşa sala 1979'an 
serxistin. 

Şoreş bi wateya pêkanîna 
guharîneke bingehîn û rehînî di 
pêkhata hikûmeteke dîktator û 
dijîgelî de ye, ku ew hikûmeta 
dîktator ciyê xwe dide hikûmeteke 
demokratîki û gelî li ser xwest û 
vîna gelên welat. Lê mixabin ne 
tenê çi guherînek bi qazancê gel û 
welat pêk nehat, belkî eva nezîkî 
26 sala ye ku ev rejîma bi zora 
çekê û kuştin û qirkirinê hikûmetê 
diket. 

Belê di hikûmetekê de ku 
deshilatdarên wê xwe bi alîgirê 
îslamê di cîhanê de dizai in, ne 
tenê ji edaletê çi xei. . ">k nine, 
belkî gelên welatê me di bin zulm 
û zordariyê de dinalînin. 

Di rastî de nifşa niha ya genc 
çawaniya şoreşê tenê di pirtûkan 
de xwendiye û ji dê û baban 
bihîstine, nifşa civ\ in ya niha seba 
evê ku nifşeke serwext û zana ye 
û cîhana pêşkevtî bi çavê xwe 
dibînin ikare bêdeng bimîne û 
daxwaza civakeke azad û 
demokratîk neket. Çimku azadiyê 
bi mafê her mirovekî dizane. Mirov 
azad ji dayîk bûye û mafê azad yê 
jiyanê heye. Lê mixabin di welatê 
me de çi bihagiraniyek bi daxwaz 
û xwastekên nifşa ciwan re nayête 
dan. Di halekê de ku nifşa ciwan 

di her welatekî de bişkuja 
pêşeroja wî welatî ye. her 
welatekê ku hejmara ciwanan 
kêm be, ew civak bi civakeke 
nesax tête hesibandin. Li gorî 
rapora Rêxistina Neteweyên 
Yekbûyî nêzîkî yek Milyar ciwan 
di seranserê cîhanê de dijîn, ku 
%80 ji ciwanan di welatêr 
pêşkevtî de ne. Lê di welatê 
me de Melayên leshilatdar ji 
nifşa ciwan bo gihîştin bi 
armancên xwe yên pîs û qirêj 
mifahê werdigirin. 

Erê gelo rastî ev rewşa dê 
hetanî kengê bidome? Gelê 
welatê me hetanî kengê li 
hember ev hemû zulm û 
zordariyê de, dê bêdeng 
bimînin? 

Rastî nabe ji nişkêve 
deshilatdarên rejîmê sûça vê 
hemû bêdadiyê di welat de 
bêxne stûyê bi gotina wan xwe, 
xulamokên rejîma Paşayetiyê, 
Amerîka, Rojavayiyan, 

Şoviyetistana berê, dujminên 
îslamê û yan jî cudahîxwazan? 

Di rastî ew bi xwe sebebkarê 
bingehîn yê tev arîşe û 
girêpêçkan di îranê de ne. Ji 
girtina welatperêzan bi guneha 
cudaxwaziyê ve bigire, heta ku 
digihîje palûnkirina zanîngehan 
ji kesayetiyên pispor û 
têgehiştî, girtina 

rojnamevanan, îdama 

azadîxwazan û hwd.... Evna 
hemû bûne sebebê vê ku 
welatê me ji karwanê pêşketinê 
paşve bimîne. Belê eva ye 


rewşa welatekê ku tê de dîn û 
dewlet bi hevre hikûmetê dikin. 

Lê di rastî de niha ne serdemê 
deshilatdariya "Mutleq" ya 
Kilîsayan e, ne serdemê Kuruş, 
Sasaniyan, Sefewiyan û Qacaran 
e, ku gelên welat nezanin mafê 
neteweyî û azadiyên demokratîk 
çi ne. Niha ne jî serdemê şerê 
îran û îraqê ye ku xelk bi 
dirûşma Rêya Qudsê ji Kerbelayê 
re derbas dibe, bêne xapandin û 
xwe bidne kuştin, taze êdî xelk bi 
destewajeyên wekî "Umetê 
Wahidê Islam" û "Miletê îranê" 
nayên xapandin. Gelêi welat 
taze êdî hatine ser vê baweriyê 
ku di çarçoveya Komara Îslamî a 
îranê de, pêkanîna r formên 
demokratîk di yasaya bingehîn 
de, bi awayekê ku pirsa neteweyî 
a gelên bindest di welat de bête 
çareser kirin û demokrasiyeke bi 
wateya rastîn cîgir bibe, ne 
mumkin e, û tenê rêya 
demokratîzekirina welat 

hilveşandina rejîma nehs û 
biyom ya Komara Îslamî a îranê 
ye. 


îran di civîna welatên 

/\ 

cîran yên Iraqê de 
pişikdariyê naket 

Hemîdriza Asefî, Berdevkê 
Wezareta Karê Derve yê Komara 
Îslamî ya îranê, roja 26.12.2004'an 
di civîneke Rojnamevanî li Tehranê, 
eyan kir ku Kemal Xerazî di civîna 
pêşîn ya dewletên cîranê îraqê di 
Emana Paytexta Urdunê de 
pişikdariyê naket. Herwiha Asifî anî 
zimên ku çi şandên din jî ji Tehranê 
beşdariya civîna han nakin. 
Berdevkê Wezareta Karê Derve yê 
Komara Îslamî ya îranê sedema 
beşdarî nekirina Kemal Xeraxî di 
civînê de neda xuya kirin. 

Karnasên siyasî dibêjin sedema 
vê beşdarî nekirinê, axavtina nû ya 
Melik Ebdulayê Duyem, Paşayê 
Urdonê ye ku îran bi destêwerdan 
di kar û barên hundir yê îraqê de 
mehkûm kiriye. Melik Ebdula tîne 
zimên ku Tehran di hewla pêk 
anîna Komareke Îslamî di îraqê de 
ye û xebatê^ dike ku hikûmeteke 
alîgirê xwe li îraqê bîne ser kar. 

Rayedarên Amerîka û îraqê, 
îranê bi maytêkirin di kar û barên 
hundir yê îraqê mehkûm dikin. 

Jêder: Radyoya Ferda, 
27.12.2004 

Örebro - Swêd: Bi Beşdariya 
hejmareke zor ji kesayetî û 
perêziyên siyasî, ronakbîrî, 
kulturî û endamên saziyên Kurd 
û herwiha beşdariya hejmareke 
zaf ji xelkê ji rêya Paltalkê, 
Konferansa Urmiye di bizava 
neteweyî ya Kurd da, di roja 
çarşem 22.12.2004'an de hate 
meşandin. 

Mijarên konferansê ji 2 beşan 
pêk hatibû: 1. Coxrafî û Dîrok, 
2. Siyasetên Komara Îslamî ya 
îranê li herêma Urmiyê û 
hereketa Pan Turkîstan li dijî 
nasnameya Kurdistanî ya 
herêmê. Konferans ji aliyê 
xebatkarê navdar û Peşmergeyê 
dêrîn Mamosta Hesen Şîweselî 
hate vekirin. 

Di axaftinên vekirina 
konferansê de, birêz Şîweselî di 
gel pîrozkirina konferansê ku 
hevdem bû di gel roja ii da <k 
bûna rêberê karîzma yê gelê 
Kurd Dr. Ebdulrehman Qasimlo, 
li ser giringiya Urmiyê ji bo 
Kurdistanê û ^s oresvanî û 
xebatkariya xelkê deverê axivî. 
Navbirî herwiha amaje bi 
pîlanên Komara Îslamî kir ku di 
deverê de dijî Kurdan û bo ji 
navbirina netewa Kurd di vê 
deverê de anî ser ziman. 

Ev babetên derbarê wê 
mijarê hatin berbas bi vî awayî 
ne: 

Mijara Gîrîngîya Urmiyê di 
cografiya Kurdistanê da, ji 

aliyê Mecîd Heqî ve hat pêşkêş 
kirin. Di gotara xwe de Heqî di 


Birêveçûna Konferansa: 

Urmiye di bizava neteweyî ya Kurd da 

gel diyarî kirina tixûbê coxrafî 
yê herêma Urmiyê ku bi 
Azerbaycana Rojava tê nas 
kirin, li ser demografî, 
giringiya dîrokî û cihê Urmiyê 
di şaristaniya (Medeniyeta) 
Kurdî de peyvî. Di beşa dawî 
ya gotara xwe de Mecîd Heqî 
giringiya stratêjîk ya Urmiyê 
li coxrafiya û bo aboriya 
Kurdistanê jêr hêl kir. 

Rojnamevan û nivîskar 
Kakşar Oremar, li ser dîroka 
Urmiyê û bizavên Kurdistanî 
di vê deverê de wek 
serhildana Xanê Lepzêrîn, 
Şêx Ubeydullayê Nehrî, 
Simayîl Axayê Simko, Komara 
Kurdistanê û xebata gelê 
Kurd di van 30 salên 
derbasbûyî de axivî. Herwiha 
di beşek ji bernamê de Filmek 
bi derhênana Kakşar Oremar 
li ser bajarê Urmiyê hate 
nîşan dan. 

Rêzdar Mehmûd Deştî û 
Kemal Şerîfî di beşa duyem 
ya konferansê de li ser 
cinayet û siyasetên Komara 
Îslamî ya îranê û hereketa 
Pan Turkîstan ku bi awayekî 
sîstematîk ji aliyê dewleta 
Turkiye û Azerbaycanê tê 
piştgirî kirin, axivîn. 

Ji ho konferansê rêzdar 
Mistefa Hicrî, Sekreterê Giştî 
yê PDK îranê û Dr. Xusro 
Ebdullahî endamê nûneratiya 
Pl )K îranê li Ewropa û çendîn 
nivîskar û rewşenbîrên din 
peyam û name şandibûn. 

Konferansê di beşa dawî 
ya xwe de daxuyaniyek 
pesend kir ku di demek nêzîk 
de dê bihê weşandin. Herwiha 
ji bo dom kirin li ser bizava 
bidest anîna Nasnameya 
Kurdistanî ya herêma Urmiyê 
Komîteyek 11 kesî hate 
hilbijartin. 

Konferans ji aliyê 
Komîteya Amadekar ya 
Konferansa Urmiyê, ku ji 
çend kesayetiyên devera 
Urmiyê pêk hatibû, hatibû 
rêxistin. 

Mecîd Heqî 


Rêzgirtin ji Roja 
Pêşmerge li bajar û 
gundên Kurdistanê 

Bi boneya 26’ê Sermawezê, Roja 
Pêşmergeyê Kurdistanê, endam û 
alîgirên Şoreşvan û xebatkar ên Partiya 
Demokrat af\ Kurdistana îranê di 
piraniya bajar û gundên Kurdistanê de 
bi coşeke germ ve rêz ji roja 
Pêşmergeyê Kurdistanê girtin. 

Di Roja 26'ê Sermaweza îsal de 
piraniya cihên giştî yên bajarên jêrîn 
yên Kurdistanê, û herwiha gund û 
derdorên wan jî bi nivîsîana dirûşmên 
şoreşvam û neteweyî, belav kirina 
Tirakt û Sêlik (CD) û wêneyên rêberên 
şehîd û belavokên PDK îranê hatin 
xemilîn: Urmiye, Seqiz, Merîwan, 

Kamiyaran, Kirmaşan, bajarokê Sahib, 
Ciwanro, Mehabad, Rewanser, Selas û 
Bavecanî, Sine, Pîranşar, Serdeşt, Şino 
û çend Xwendinge û Zanîngehên 
bajarên jorîn. 

Herwiha navenda 1 û 3 yên 
Kurdistanê bi lidarxistina rê û resmên 
taybet û mezin, bi coşeke germ 
pêşwazî ji Roja Pêşmergeyê Kurdistanê 
kirin. 

Di vê derheqê de Desteya Weşana 

Agirî sipas û pêzanîna xwe pêşkêşî 
endam û tagirên Partiyê dike û ji wan 
re di kar, xebat û jiyanê de hêviya 
serkevrinê dike. 

Hazim şeilan: Ji îranê re 14 
otombêlên bombebarkirî 

/V 

gihîştine Iraqê 

Hazim Şeilan Wezîrê Parastina 
îraqê di hevpevînekê de tevî 
Rojnameya El Weten ya Sudî 
ragehand ku midehek dibe 50 otombêl 
şandî ji îranê re ku 14 ji wan 
bobebarkirî bûne, hatine girtin. Wî anî 
ziman ku îran wan ji terorîstan re 
dişîne. Şeilan da xuya kirin ku rêya 
çareseriya Dîplomatîk di gel Koamra 
Îslamî çi encamek nabe û îran 
dujminê yekem yê îraqa nû ye. 
Wezîrê Parastina îraqê da eyan kirin 
ku heke Civata Wezîran bipejirîne, ew 
dê dukomentên hewce li ser 
televîzyonê nîşanî raya giştî bide. 

Jêder: Malpera Peyamnêr 

Peyameke niştimanî û dîrokî di 
berjewendiya gelê Kurd da 



Di roja çarşemî 01.12.2004'an 
de û piştî çendîn civînên du alî di 
navbera serokatiya Partiya 
Demokrat ya Kurdistanê û Yekîtiya 
Niştimanî ya Kurdistanê li bajarê 
Selahedînê, serokê her du Partiyên 
sereke yên Kurdistana îraqê, 
rêzdaran Mesûd Barzanî û Celal 
Talibanî peyameke niştimanî û 
dîrokî îmza kirin da bikarin bi yek 
lîsteyê û yek deng beşdariyê di 
hilbijartina giştî yên îraq û 
Kurdistanê de bikin. 

Piştî girtina vê biryara giring û 
dîrokî, rêzdaran Mesûd Barzanî û 
Celal Talibanî di konferanseke 
rojnamevaniyê da mizgîniya wê 
peymanê ji gelê Kurdistanê û raya 
giştî re ragehandin. 

Di wê konferansê de birêz 
Mesûd Barzanî got: "Me biryar da, 
hem bo hilbijartina seranserî ya 
îraqê û hem ji bo hilbijartinên 
Kurdistanê, me bi lîsteyekê li hev 
kir û hêzên hevalbend yên din li 
Kurdistanê di wî lîsteyî da beşdar 
bibin, ev tê wê wateyê ku bi 
lîsteyeke niştimanî ya berfireh ku 
hemû hêz, beşdar in, em ne wekî 
bi tenê Partî û Yakîtî beşdariyê di 
vê hilbijartinê dikin".(l) 

Sekreterê Giştî yê YNK'ê, birêz 
Celal Talibanî daxwaz ji gelê 
Kurdistanê kir û got: "Bi 

pêşwaziyek xurt û tewijmeke zaf 
ve derkevin pêşberî hilbijartinê û 
navê xwe binivîsînin, bila hemû di 
hilbijartina pêşerojê de beşdar 
bibin, çunkî ew hilbijartine qedera 
Kurdan diyarî diekt û çiqas kurd 
pitir dengan bidin dê ewqas zaf 
nûner di Civata Niştimanî ya îraqa 


pêşerojê de bistînin".(2) 

Hilbijartina seranserî li 
îraqê qirar e di roja 
30.01.2005'an de bjrêve biçe. 
Ji bo Parlemana îraqê 275 
Parlemanter divêt bihêne 
helbijartin. 

Ji bo Parlementoya 
Kurdistanê jî 111 Parlemanter 
dê bihêne hilbijartin. 42 kursî 
ji bo PDK'ê û 42 kursî jî ji bo 
YNK'ê dibin, 9 Kursî ji bo 
Yekgirtûya Îslamî û kursiyên 
mayî jî dê di navbera 
Turkman, Aşûrî û Komonîstan 
de bihête parve kirin. Celal 
Talibanî di konferansa 
rojnamevanî ya l'ê 

Desamberê de anî ziman ku 
ev ne sîstema fîftî-fîftî ye, ew 
dikarin hejmara kursiyên xwe 
kêmtir jî bikin da partiyên din 
yên Kurdistanê di Parlemanê 
de bihêne temsîl kirin. 

Herwiha PDK'ê û YNK'ê li 
ser deshilata Hikûmeta 
Federal ya Kurdistanê li hev 
kirine. Serok Wezîrê 
Kurdistanê ji p DK'ê dibe û 
Serokê Parlemana Kurdistanê 
jî ji YNK'ê dibe. Li gor 
agahiyan qirar e Parlemantoya 
Kurdistanê Mesûd Barzanî 
wekî Serokê Hikûmeta Federal 
ya Kurdistanê hilbijêre û PDK'ê 
jî dê ji berbijariya Celal 
Talibanî ji bo Serok Komariya 
îraqê yan jî Serok Wezîrê 
îraqê piştgîriyê biket. 

Hêjayî gotinê ye ku ji ber 
ku hêj pirisgirêka bajarê 
Kerkûkê yek alî nehatiye kirin 
(ne hatiye çareser kirin), 
hilbijartin di wê parêzgehê de 
bo piştî asayî û normal bûna 
rewşê hatiye ra girtin. 

Hikûmeta demî ya îraqê çi 
kar, xebat û gavek ji bo 
vegerandina Kurdan bo 
Kerkûkê û derkirina Erebên nû 
hatî nekiriye. 

Jêder: 

(1) Heftînameya Gulan 

(2) Rojnameya "Kurdistanî Niwê". 


Derheq daxuyaniya 

_ A 

hevbeş a PDK Iranê 
û Panîranîst 

Berdevkekê bi navê PDK 

/V 

Iranê ve, ev ronkirina da eyan 


Heyamekê berî niha 
daxuyaniyeke hevbeş di navbera 
PDK îranê û Partiya Panîranîst de 
hate belavkirin ku him di nava 
refên Partiya me de û him jî ji 
aliyê hin rêxistinên Kurdistanî, 
Îranî, kesayetî û dostên Partiya 
me ve bi awayên cur be cur 
helwêst li ser hate giritn. 

Eva rast e ku Partiya 
Panîranîst >.' dema berê de bîr û 
ramanên xurt yên nasiyonalîstî 
hebûye û ji dîtingeha me jî tevî 
zirûf û daxwazên gelên zulimlêkirî 
yên îranê dijatî hebûye, lê eva bi 
wê watayê nine ku ev Partiya 
hertim dê li ser wê bawerê 
bimîni^û nabe çi gotobêj û 
diyalogek di gel de bihê kirin, yan 
çi daxuyaniyek derheq bi hin 
pirsên hevpişk tevî wan de bihête 
dayîn. 


Em pakanê ji bo çi Partî, 
rêxistin û saziyekê nakin ku 
çende bawerî bi demokrasî û 
mafên gelên îranê heye, lê eva 
ku Partiya Panîranîst dide xuya 
kirin ku bawerî bi azadî, 
dadmendî û demokrasiyê heye û 
bi awayekê bas ji mafê gelên 
îranê dike û jêve ye ku divêt 
rejîma kevnarperwer ya Komara 
Îslamî a îranê li ser kar nemîne û 
cihê xwe bi rejîmeke demokratîk 
bide û li ser parvekirina deshilatê 
disekine, di cihê xwe de gaveke 
pêşverû û metodek ji xwe 
guhartin (bi xwe de çûn)ê ye. 


Serbarê vî halî jî nabe em vê 
yekê berçav negirin ku di 
darêtina deqa daxuyaniyê de, bi 
taybet di deqa Farsî de ew dêna 
ku hewceye di berhevkirina 
naveroka van terze babetane de 
bihête dan, nehatibû berçav 
giritin. Lewra em sipasiya hemû 
ew kes û aliyane dikin ku bi 
dilsozî ve rexnayan ji me digirin. 


Berdevkek ji PDK îranê 
18.9.1383'ê Rojî 
28.11.2004'ê Zayînî 

Nameya birêz Sekreterê Giştî yê Partiyê bo Wezîrên 
Karê Derve yên Almaniya, Firanse û Birîtaniya û 
Berpirsyarê Siyaseta derve ya Yekîtiya Ewropayê 


Rêzdaran: 

Wezîrên Karê Derve yên 
Almaniya, Firanse û Birîtaniya 

Xawiyêr Solana, Berpirsiyarê 
Siyaseta Derve a YE 

Gelî hêjayan! 

Em li Kurdistana îranê 
nigeranê wê hindê ne ku li hev 
kirina YE bi taybetî 3'ê welatên 
Almaniya, Firanse û Birîtaniya 
tevî Komara Îslamî derheq 
doza dewlemend kirina 
Uraniyûmê bi ^ merema 

destpêrenegihîştina îranê bi 

çekên Etomî, bi bihaya piştguh 
xistina mafên mirovan li îranê 
bihê kuta kirin. 

Em piştrast in û di dema berê 
de jî bo we hatiye selimandin ku 
Komara Îslamî a îranê 

pabendê çi peyman û sozekê 
namîne û di qewl û sozên xwe de 
rastbêj nine. Heke derheq çekên 
Etomî jî amade bûye ku 
peymanekê tevî we mor bike, 

tenê bi merema bi destxistina 
demê bo xwe derbaskirin ji vê 
qeyranê ye ku bi hegera zext û 
givaşên navneteweyî tûş bûye, 
dûr nine ku hûn di pêşerojê de 
careke din şahidê 

peymanşikêniya Komara Îslamî 
bibin. 


Bi vî halî jî heke qirar e 
peymanek di gel vê rejîmê de 
bihête mor kirin, nabe bi nirxa 
çavmiqandin ji binpê kirina 
zêdetir ya mafên mirovan ji 
aliyê Komara Îslamî li welatê 
îranê bihê dawî kirin û bi vî 
awayî hikûmetek ku pitir ji du 
dehsalan e hemû mafeke 
mirovî yên gelên îranê yên 
têniyê azadiyê binpê kiriye û 
di rabihorî û niha de bi eşkere 
piştevaniyê ji terorîzma 
navneteweyî kiriye û dike, 
Dadgeha Mîkonosê jî rastiya 
wê meselê yê daye eyan kirin, 
bihête han dan. Gelên îranê 
bi giştî çavnihêr in ku hûn 
welatên demokratîk zêdetir 
alîgiriyê ji mafên mirovan û 
demokrasiyê di îranê de 
bikin ne ji Komara Îslamî. 

PDK îranê di heman demê 
de bi nigeranî ve mêzeyî wê 
lihev kirinê dike û, hêvîdar e 
ku welatên Ewropayî çavên 
xwe ji binpêkir'na mavên 
mirovan^ di îranê de 
nemiçînin. 

PDK îranê 
Sekreterê Giştî 
Mistefa Hicrî 
17.12.2004 


Nameya hevxemiya 

Sekreterê Giştî yê Partiyê bo 
Deftera Siyasî a Yekîtiya 
Nîştimanî ya Kurdistanê, 
seba wexera dawî ya Dr. 
Kemal Xoşnav 

Birêz Mekteba Siyasî ya 
YNK'ê 

Tevî rêz û silavan 

Nûçeya wexera dawî a 
xebatkarê mêjîn yê YNK'ê Dr. 
Kemal Xoşnav cihê xembarî û 
kovaneke zaf ji bo YNK'ê û tev 
ew kes û aliyane ye ku ji nêzîk 
ve ew kesayetiyê mezin û 
nîştimanperwer nas dikirin. 

Em seba ji dest dana wî 
xebatkarê mezin xembar in û 
xwe hevpişkê xema we dizanin. 
Bi vê hincetê em serexweşiyê ji 
we û ji rêya we ji malbat û tev 
k 's û^ arên wî nemirî dikin. 
PDK îranê 
Deftera Siyasî 
Mistefa Hicrî 
13.12.2004 


Deftera Siyasî ya PDK îranê 
mêvandarî ji şandeke 
Komeleya Şoreşvan ya 
Zehmetkêşan kir 

Şandeke Komeleya Şoreşvan 
ya Zehmetkêşan a Kurdistana 
îranê bi serokatiya birêz Ebdula 
Muhtedî, Sekreterê Giştê yê 
Komelê, sibêdeya roja duşemî, 
07.10.1383 (20.12.2004)'an 

seredana Deftera Siyasî ya PDK 
îranê kir û ji aliyê Kekê Mistefa 
Hicrî, Sekreterê Giştî yê Partiyê 
û heyeteke Deftera Siyasî û 
hejmarek ji endamên Komîteya 
Navendî hatin pêşwazî kirin. 

Di civîneke hevbeş da baseke 
siyasî li ser rewşa niha ya rejîma 
Komara Îslamî ya îranê û bi 
taybet di warê bin pê kirina 
mafên mirovan û azadiyên 
demokratîk û ew qeyran û 
kirîzên ku di warê siyaseta 
hundir, herêmî û navneteweyî de 
rû bi rûyê rejîmê bûne, hate 
kirin û bîr û raman hatin 
guhartin. 

Di wê rûniştina dostane de li 
ser têkiliyên berdewam û 
alîkariya hêzên Kurdistanî hate 
tekez kirin. 


Nameya hevxemiya Sekreterê Giştî yê Partiyê bo birêz 
Mam Celal, seba wexera dawî ya Dr. Kemal Xoşnav 

Birêz Celal Talibanî! 

Sekreterê Giştî yê Yekîtiya Nîştimanî ya Kurdistanê 

Tevî rêz û silavan 

Em haydar bûn ku mixabin birêz Dr. Kemal Xoşnav, xebatkarê 
mêjîn yê YNK'ê û kesayetiyê navdar û akademîk yê Kurdistanê 
wexera dawiyê kir. 

Dr. Kemal kesayetiyekî rewşenbîr û xizmetkarê pêşkevtin û 
herwiha dostekî nêzîk yê PDK îranê bû. Ji destçûna vî kesayetiyê 
navcarî :esarekî mezin bû û em tev xembar kirin. 

Bi vê hincetê em serxweşiyê ji xwe û gişt rêberiya YNK'ê û 
herwiha malbat û tev kes û karên wî rêzdarî dikin. 

PDK îranê 
Deftera Siyasî 
Mistefa Hicrî 
13.12.2004 

hatiye mehkûm kirin. 


Piştî kuştjna Zehra Kazimî, 
Nûçegihana Îranî - Kanadayî bi 
destê Hêzên Ewlekariya Komara 
Îslamî a îranê, dewleta Kanada 
bi xurtî rewşa mafê mirovan di 
îranê de dişopand. Hetanî ku 
aqibet bo 21'mîn car hikûmeta 
dijî gelî, ne demokratîk û 
paşverû ya Komara Îslamî a 
îranê ji aliyê Rêxistina 
Neteweyên Yekbûyî ve d< 'heq 
bin pê kirina mafên mirovan 
hate mehkûm kirin. 


Xebatên dewleta Kanadayê di 
heyamê sala de. basbûyî de bû 
sebeba vê çendê ku Komîsyona 
Mafên Mirovan ya Rêxistina 
Neteweyên Yekbûyî 

Pêşniyarbiryar salane ya xwe ku 
di sala 2002'an de sekinandibû, 
ser taze bide dest pê kirin. 


Jêder: 

BBC Persian, 2004.12.21 


Pêşniyarbiryara Civata Giştî ya 
Rêxistina Neteweyên Yekbûyî dijî îranê 
derheq bin pê kirina mafên mirovan 


Erdhejeke xurt di çend welatên Başûra 
Rojhilata Aasiyayê de 


Seredana şandeke bilind ya PDK 
Iranê ji Mekteba Siyasî ya Partiya 
Demokrat a Kurdistanê 


Şandeke bilind ya PDK îranê bi 
serokatiya hevalê xebatkar Kekê 
Mistefa Hicrî û çend kes ji endamên 
rêberiya partiyê di roja duşemî 30'ê 
Sermaweza 1383'ê Rojî 

(20.12.2004)'an de, seredana 
Mekteba Siyasî ya Partiya Demokrat 
ya Kurdisanê li Selahedînê kirin. 
Şanda Partiya me ji aliyê Rêzdar Fazil 
Mîranê, Sekreterê Polîtbîroya PDK û 
Kekê Muhsin Dizeyî, nûnerê birêz 
Mesûd Barzanî û çend kes ji endamên 
rêberiya PDK hatin pêşwazî kirin. 

Di wê rûniştina dostane de komek 
basên siyasî yên peywendîdar bi 
hermêmê û Kurdistanê ketine rojevê 
û li ser têkiliyên dostane û birayane 
yên her du aliyan hate tekez kirin. 


Di rûniştina roja duşemî 
20.12.2004'an ya Civata Giştî a 
Rêxistina Neteweyên Yekbûyî 
de hikûmeta Îslamî ya îranê bi 
bin pê kirina mafên mirovan 
hate mehkûm û şermezar kirin. 

Ev Pêşniyarbiryar bi 
pêşniyara dewleta Kanadayê û 
îmzaya 33 welatên din amade 
bûbû û pêşkêşî wê civînê 
hatibû kirin. Pêşniyarnameya di 
civîna han de bi pişikdariya 
nûnerên 136 welatên cîhanê 
kete rojevê û bi 71 dengên 
erênî û 54 dengên nerênî (dij) 
pesend bû. 55 welat jî, tevlî 
dengdanê nebûn. 

Di naveroka vê 

Pêşniyarbiryarê da hikûmeta 


Îslamî a îranê seba îdam, 
îşkenceyên hov û ne 
mirovane, girtin û 

binçavkirinên bêsedem û ne 
qanûnî, lêdana xurt û tun û 
tûj, berbaran, cudahîdanan 
dijî Jinan û kêmaniyan, 
nebûna azadiyên olî û ramanî, 
ne serxwebûna Dadê û hwd ... 


Hejmara goriyên Erdhejê li Başûra Asiyayê hindî diçe zêdetir dibin 


welatên Serîlanka, 

Hindistan, Endonizya, 

Taylend, Malizî, Muldavî û 
Bengiladêşê ne. Pêka 
gotina Navenda Lêkolînên 
Erdnasiyê ya Amerîkayê, ev 
Erdheje di warê xurt bûnê 
de pêncemîn Erdhej ji sala 
1900'an heya niha tê 
hesibandin. Mixabin hindî 
ku diçe ji hejmara goriyên 
vê Erdheja newxeş zêdetir 
dibe. 

Jêder: 

Radyo Ferda, 27.12.2004 


Erdhejeke xurt û dijwar bi 
qasê 8.9 dereceya rîşterê roja 
yekşemî 26.12.2004'an bû 
sedema mirin û ji navçûna çend 
hezar kesan li Başûra Rojhilata 
Asiyayê. Tê gotin ku navenda 
bingehîn ya Erdhejê Gireva 
Somatra ya Bakûra Endonizyayê 
ye. Li gorî serhijmêriya fermî 
hetanî niha aliyê kêm 60 OOO 
mirovan jiyana xwe ji dest dane 
û ji ber rabûna pêlên bahozê û 
çêbûna lêmişt û lehiyê bi 
hezaran kesan ji mal û avahiyên 
xwe revîne. 


Goriyên Erdehejê piranî ji 


A 


madekar: Çinûr Qadirî 

Agirî, xwîn digirî 


N bi Farsî: Mecîd Cînîkanlo 
W bi Kurmancî: Emîr Şuaîvend 

Dema Agirî tê gotin, Agir tê 
bîra mirov û dikeve ber çavan, 
lê pirsiyar eva ye, ev çiyayê ku 
ev qas pesna we li her derê tê 
kirin li kîderê ye û çima Kurd 
ev qas pesna Wê dikin? 

Agirî ew çiyayê bilind e ku bi 
sê zimanan tê xwendin. Ji Agirî 
re di zimanê Kurdî de Agirî, di 
zimanê Turkî de Axirî û di 
zimanê Farsî de Ararat tê 
gotin. Ev çiyaye ketiye navbera 
sê dewletên îran,Turkiye û 
Ermenistanê ku tixûbê wan sê 
dewletan di Agirî de diqete. 
Ger ku Agirî ji aliyê îranê ve bê 
nasandin, mirov dikare bibêje 
ev ketiye Bakurê Rojavayê 
îranê ku di bajarê Makûyê de 
ser kişandiye erşê. Ew para 
Agirî ku ketiye rûyê îranê 
warên Ayî Beg bi xwe ve 
digire ku xwediyê van waran 
Eşîrên nişteciyên wir in û para 
ku ketiye rûyê Turkiyê warên 
Dox û Bayezîd pêk tîne. 

Agirî di çaxê xwe de war û 
rûgeha Zerdeştiyan bûye û di 
dema îro de ev meskenê 
neviyên wan ango Kurdên 
îroyîn e. 

Çima dibêjin Agirî? 

Agirî di demên dûr de 
çiyayekî Bûrkanî bûye û bi 
gotina dîrokzanan, Agirî di 
dema xwe de mezintirîn 
Bûrkana Rojhilata Navîn bûye. 
Bilindiya çiyayê Agirî digehe 
5551 metran û di çar parçeyên 
Kurdistanê de ev wekî 
bilindtirîn çiyayê welêt tê 
nasîn. 

Tê gotin navê Agirî ji aliyê 
Şahê Aşûriyan Selmanê Nesr di 
sala 1260'ê berî Zayînê de 
hatiye danan, herwiha 
Demogran, Dîroknasê navdar 
hebûna ^ewleta bihêz ya Agirî 
di cihê xwe de vedigerîne bo 
2000 sal beriya Zayînê, ku ev 
yek jî ji şûnwarên dîrokî yên 
Paytexta dewleta Agiriya kevin 
tê xuya kirin, herwiha ji 
şûnmayiyên dîrokî ên ku li 
derdora Behra Reş hatine 
peyda kirin vê çendê diselimîne 



ACRi 


Di vî wêneyî de Rojnameya Miliyet ya 
Turkiyê di kêlekê de li ser çiyayê Agirî 
ev hevoke nivîsandî ye: "Kurdistan 
xeyalek ku li vir çal e". 

ku xelkê wan du deveran xwediyê 
şaristaniyeteke hevpar in. Bi vê 
çendê jî xuya dibe ku sinûrên 
dewleta bihêz ya Agirî hetanî Behra 
Reş hatibû kişandin. Rûniştiyên 
Agirî taybetmendiyên nijadî yên 
xwe ji dest nedane û li hember 
êrîşa gelên wekî Turk, Fars, Rûs û 
Gurciyan ber xwedane û wek rojên 
dijwar yên berê her di cihê xwe de 
mane. Di sala 600'ê beriya Zayînê 
de Agirî dikeve ber êrîşa biyaniyan 
û bi taybet r meniyan. Di vê 
derbarê de lêrdosê dîroknas 
dibêje: Taybetmendiya ku 

şaristaniyeta pêşkevtî ya gelê 
Agiriyê hebû, gelê Ermenî xiste bin 
bandora xwe û ev neçar kirin ku 
ola wan bipejirînin, piştre 
Ermeniyan xwe xwediyê wê deverê 
ku bi saya Halidiyan(l) -ku Halîtan 
dihat xwendin- dizanîn û wan xwe 
park ji Haliyan dixwendin. Bi vê 
sedemê bû ku gelê Kurd û Ermenî 
pêtir nizîkî hev bûn û doza xwe 
kirin yek. 

Ewa ku pêtir ji her tiştekê girîngî 
daye çiyayê Agirî şoreşên wê ne. 
Agirî di dirêjahiya dîrokê de bûye 
meydana gelek şoreşên Kurdan û 
Kurdan bi cangorîtiya xwe û seha 
welatheziyê, gelek serkevtinên 
mezin destve anîne û rewşa xwe 
kirine xemla dîrokê, yek ji wan 
şoreşên mezin ku girîngiyeke 
taybet daye vî çiyayî, Şoreşa Agirî 
yan Şoreşa Araratê ye û di hin 
jêderan de şoreşa mezin ya Agirî bi 


Şoreşa Xuyîbûnê hatiye nav 
birin. Ew yek ji ber vê çendê ye 
ku Şoreşa Agirî ji aliyê Partiya 
Xuyîbûnê dihat meşandin. 
Partiya Xuyîbûnê di sala 1927'an 
de li bajarê Behemdûna Lubnanê 
ji aliyê parek zaf ji rewşenbîr û 
siyasetvanên Kurdan ve hate 
avakirin ku hîmdarên wê 
kesayetiyên navdar wekî Celalet 
Bedirxan, Kamran Besirxan, 
Memduh Selîm Beg, Şahîn Beg, 
îhsan Nûrî Paşa û hwd... bûn. 
Wan her di sala 1927'an dewleta 
xwe ya Kurdî li Agiriyê ava kirin 
û ev yek dane eyanê û herwiha 
bo cara yekem alaya rengîn ya 
Kuristanê li ser çi^ayê Agirî 
bilind kirin. Wî çaxî îhsan Nûrî 
Paşa ku Efserê pêşîn yê Artêşa 
Turkiyê bû wekî Fermandeyê 
Giştî yê Artêşa Kurdistanê û Biro 
Heskê wekî serperiştê rêxistin 
(teşkîlat)a dewletî hatin 
destnîşan kirin. Bi vî awayî 
dewleta Kurdî li Agirî hate ava 
kirin,^vê çendê tirs û xof xiste 
nava dilê raydarên Turk û wan 
her di vê salê de ji bo serkut 
kirina Şoreşa Agirî Supahekî 10 
hezar kesî şandin Agiriyê. Di 
pevçûna navbera her du aliyan 
de Kurd serkevtin û dewleta 
Kurdî û serxwebûna xwe 
didomand. 

Piştî derbas bûna nêzîk salek 
ji temenê dewleta Kurdî, ev 
careke din kete bin êrîşa leşkerê 
Turk û ji ber ku leşkerê Turkan 
xwediyên çekên qurs û pêşketî û 
herwiha Supahekî mezin bû, 
dewleta Kurdî nekarî berxwe 
bide û dawî bi temenê wê hat 
dan. Her çiqas alaya Kurdistanê 
ji çiyayê Agirî hate niqandin û 
şoreş li wira dawî hat, lê dewleta 
Turkiyê çi car nekarî Kurdên 
wira derxîne û warê wan ji wan 
bistîne. Çiyayê Agirî ji roja ku 
Kurd di hembêza xwe de girtin 
hetanî roja îro her wargeh û 
êvirgeha şoreş, Pêşmerge û 
azadîxwazan bûye. Kurd bi Agirî 
serbilind in û Agirî jî bi Kurdan 
serbilind e. 

Perawêz: 

(1) Halidî yan Xalidî Eşîra 
herî mezin ya Agiriyan bû ku tê 
gotin ev paşmayiyên Gotiyan in 

Jêder: 

-Agirî kocast, Necmedîn Siracî 
-Conbêşê Agirî, Kavê Beyat 
-Ji bo Agirî 

Keremê Seyad, xebatkarê Radyoya Kurdî ya 
Erîvanê di hevpeyvîneke taybet tevî Agirî de 



Kesayetiya xebatkar ya Keremê Seyad ji her kesê re aşkira û 
xuya ye. Vî kesayetiyê Kurd yê niştimanperwer û xemxurê çand û 
zimanê şirîn yê Kurdî û gelek yên din jî pir xizmetên mezin ji çand, 
ziman û kultura neteweya xwe re kirine, ku cihê rêz û qedirgirtinê 
ne. 

Keremê Seyad bo beşdarîkirin di Festîvala Kurdistan ya 
muzîk û strana Kurdî li bajarê Hewlêrê de, ku di nava rojên 14- 
18.12.2004'an hate li darxistin, seredana Kurdistana îraqê kir. Ji 
bo pitir nasîna kesayetî, jiyan, kar, xebat û xizmetên wî mirovê 
zehmetkêş û mandînenas û haydarbûn ji rewşa kurdên Asiyaya 
Navîn û nemaze Kurdên Ermenistanê, weşana Agirî hevdîtinek bi 
birêz Keremê Seyad re pêk anî, ku em li vir pêşkêşî we hêjayan 
dikin. 

Hevpeyvîn Emîr Şuaîvend 


Mamosta Keremê Seyad di 
destpêkê de em dixwazin tu 
hinek li ser jiyana 
bipeyivî û bi giştî ji me a 
Keremê Seyad kê ye? 

Bona pirsa we ez dikarim 
bibêjim, ez sala 1938'an li gundê 
Hekû li nahiya Talûnê li diya xwe 
bûme. Dema li Turkiyeyê rev û 
bez dest pê bû, kal û bavê min 
tevî Ermeniyên dost derbazî 
Rojavayê Ermenistanê bûne. Wî 
çaxî ji 21 neferên mala kalikê 
min, tenê babê min xelas bûye, 
yên din gişt hatine xezayê. Her li 
gundê Hekû da min dest bi 
xwendinê kiriye û pê hînbûnê ra 
min dest bi rojnamevaniyê kiriye. 
Wî çaxî hîna Soviyet ma bû, ez 
rojnamevanê taybet yê 
Rojnameya Avangard 


Korr 


omonîzm Biroşord, yanî 
Riya Komonîzmê bûm. Paşê 
min di Rojnameya Rêspoblîka 

ya Ermenistana Komonîst de 
kar kiriye. Di sala 1961'an de 
min xebata xwe ya di Radyoya 
Erîvanê de dest pê kiriye û 
niha jî xebata min di wê derê 
didome. 

Rewşa Kurdên me yên 
Soviyetê bi giştî û yên 
Ermenistanê bi taybetî çawa 
ye? 

Hîna Soviyetê rewşa Kurdên 
Ermenistanê pir xweş bû. Pir 
xweş bû, bona vê yekê wekî 
Ermenistanê û cimeta me yên 
Ermeniyên dost hemû mecal bo 
cimeta me saz kirin, ji wan 
mecalan yek berê evlîn 


hikûmeta Ermenistanê 

rewşenbîrên Ermenî şandin 
gundên Kurdan (ez pêş de bêjim 
di Ermenistanê da 21 gundên 
Kurdan hene) Kurd wekî xwe 
hatina rewşenbîrên Ermeniyan bo 
gundên Kurdan, ji bo hîn kirina 
Kurdan, bo wan emegek pir bi gelê 
me kir. Di sala 1930'an de 
xwendinxaneya Kurdî li 

Ermenistanê hate ava kirin, piştî 
ku xwendinxane hate avakirin, 
rojnameya Kurdî a Riya Teze jî 
hate ava kirin; wekî ku niha dîroka 
wê vedig ;re çend dehsalan û 
xebata wê niha jî didome. 

Seyo xebc :a çandî, hunerî 
li wira çawa dimeşe? 

Ji bo xebata çandî wekî ez 
bêjim di hîna Soviyetê de gavên 
pir dihatin avêtin. Wî çaxî 
weşanxaneya Kurdî li Ermenistanê 
hebû, niha jî heye. Pirtûkên 
Kurdan hatine weşandin. Di 
Akadêmiya Ermenistanê de para 
Zanistî ya Akadêmiya Kurdî hate 
vekirin, di Radyoyê de de para 
Kurdî hate vekirin, di Zankoya 
Ermenistnaê de para Kurdzaniyê 
hate vekirin, lê di dema ji hev 
berdana Soviyetê rewş gelek 
zehmet ket. Heta heyamê 10 salan 
pirtûk ne tenê yên Ermenî û 
Kurdan, belkî yên zimanên din jî 
nehatine weşandinê. Lê niha halê 
Ermenistanê bere bere ber bi 
xweşiyê diçe û ew hisara ku ji 
aliyê dewleta Turkiyê û 
Rêspoblîkaya Azirbaycanê ketî ser 
dewleta Ermenistanê, bere bere 
dixwaze nemîne. 

Mamosta girîngtirîn 

belavokên Kurdî ên wira kîjan 
in û niha xebata Kîjana 
didome? 

Di sala 1930’an de pirtûkên 
Kurdî li Ermenistanê pir derketin û 
ronahî dîtin, ji wana yek jî 
Folklora Kurdî ye, wekî bi 
awayekî gelek mezin hatiye 
berhev kirin, ev pirtûk Heciyê 
Cindî û Emînê Evdal berhev 
kirine û di Komara Mehabadê 
[Kurdistanê] de bi destê xwe ev 
pirtûk pêşkêşî rehmetî Qazî 
Mihemed kiribûn û Qazî Mihemed 
ev Folklora Kurdî hildabû ser sere 
xwe û gotibû: Ev Qurana me, ev 

ziyareta me ye. Ev yek di dîrokê 
de jî hatiye nivîsîn. Wî çaxî şaîr û 
rewşenbîrên me pir bûn, lê 
mixabin para zaf ya wan ji ber hin 
pirsgirêkên siyasî û aborî 
Ermenistan berdan û derketin 
Ewropayê. Niha tenê Rojnameya 
Riya Teze wekî Rojnameyeke 
Kurdî derdikeve û hêj xebata wê 
bi awayekî baş didome. 

Seyda Riya Teze di çi salekê 
û bi hevkariya kîjan 
rewşenbîran hate weşandin? 

Riya Teze di sala 1930'an de bi 
saya rewşenbîrên Ermenî ronahî 
dît û her ji aliyê wan ve dihate 
rêvebirin. Ew rewşenbîr ew bûn 
ên zimanê Kurdî baş dizanîn û 
zaraveya Kurmancî baş xeber 
didan, ji bo ku ew sal salên Stalînî 
bûn. Rewş nebaş bû û rojname 
hate dadanê. Di sala 1955'an 
Riya Teze careke mayîn ronahî dît 
û wî çaxî berpirsyarê wê Mîroyê 
Esed bû. Ew endamê Parlemana 
Ermenistanê jî bû, piştre çend 
berpirsyarên wê hatin guhartin û 
hetanî niha jî xebata wê didome. 

Seyda hîmdarên Radyoya 
Erîvanê kê bûn û xebata wan 
a wî çaxî çawa dimeşiya? 

Radyoya Erîvanê di sala 
1930'an de hate awakirin û wî 
çaxî rêveberên wê tenê Heciyê 
Cindî û kulfeta wî Zeyneba îbo 
bûn. Wî çaxî dema Radyoyê tenê 
5 deqe bû û ev yek jî tenê bona 
nûçeyan bû. Di sala 1955'an wek 
car din Radyo hate vekirin. 
Xebatkarên wê Casimê Celîl, 
Heciyê Cindî û Emînê Evdal 
bûn. Wî çaxî di nava heftiyê de 
Radyoya Kurdî 3 cara. dihat 
belav kirin û her car dema wê 15 
deqe bû. Vê yekê şabûnek mezin 
xiste nava dilê gelê Kurd da. 

Te xehato xwe ya di 
Radyoyê de çawa dest pê kir? 

Di sala 1961'an de ez mijûlî 
karê rojnamevaniyê bûm. Wî çaxî 
ji aliyê radyoyê da gazî min kirin 
û gotin gereke tu bêy di radyoyê 
de bixebitî. Em 26 kes hatibûn 
gazî kirin û ji bo ku dengê me bê 
erê kirin, têstên taybet yê 
bêjeriyê ji me girtin û di nava 26 
kesan, em 2 kes hatin bijartin, ez 
û Sîdarê Emîn. Dengê Sîdar xweş 
bû, lê Kurdiya wî ne rind bû. Ew 



tenê mehekê xebitî. Wî çaxî 2 
kulfet jî wê derê hebûn û gerek 
bû min ew fêr bikirina. Min êvar 
di radyoyê de kar dikir û roj jî di 
rojnamê de. Wî çaxî dema 
radyoyê hatibû zêde kirin û me 
seet û nîvekê xeberdan pêşkêş 
dikir. 

Seyda navdartirîn 

rewşenbîrên me ên 
Ermenistanê kê bûn? 

Rewşenbîrên me yên hêna 
Soviyetê, navdarên gelê Kurd: 

Hciyê Cindî, Ereb Şemîlo, 
Emînê Evdal, Casimê Celîl, 
Erdûyê Gîncû, Ûslêy^ Beko, 

Şaîrekî (helbestvanekî) nav 
eyan bû, Seîdê f îbo, ev 
Nojdareke pir nav yan bû, Seîd 
Nojdarê malbatên Wezîrên 
Ermenistanê bû. Herwiha 
Simoyê Şemo, Helbestvan bû, 
Egîdê Şemsê, Egîdê Qudo, 
Şekroyê Qudo, Arlînê Çaçanî, 
Şerefê Eşîr, Maksîmê Xemo 
wekî hetanî niha jî kar dike. 

Rewşenbîrên me pir in û di 
warê dîrok, nivîskarî û 
helbestvaniyê de xebatên pir 
zin meşandine. 


mez 


Te doza Kurd li Kurdistana 
îranê kengê nas kir? 

Nav û dengê Kurdistana 
îranê ne tenê bal min, wisa jî 
bal gişt gelê Kurd pir qîmet e. 
Nav û dengê Rojhilata 
Kurdistanê ji hemû aliyan ve pir 
qîmet e. Guman û xwastina min 
gelekî hebûye, wekî ez seredana 
Rojhilatê bikim. Di sala 1997'an 
de ez teklîfî Radyoya para Kurdî 
a Tehranê bûm û ez li wê teklîfê 
pir razî mam. Min bi saya wê 
seredanê gelê Kurd li Rojhilatê ji 
nêzî ve dît û rastî gelek 
rewşwenbîr û xwedî qelemên 
Kurd hatim. Ez çûm wan cihan 
geriyam yên ku gelê me lê 
dijiyan û ewana ev gel bûn yên 


guhdariya Radyoya Erivane dikirin. 
Dema ez rastî wan dihatim, wan 
digot gelek xwastina me hebû 
wekî me tu bidîtayî. Ez di wê 
seredana xwe de çûm bajarên 
Urmiyê, çûme Selmasê, çûme 
Mehabadê, çûme Senendecê, 
Kirmaşanê jî min dixwas biçim, lê 
min nekarî. 

Bo cara yekem te kîjan 
belavokên Kurdistana îranê 
dîtin? 

Bo cara yekem min Kcvara 
Sirve dît. Vê kovarê emegekî gelek 
rêtiye di warê zargotina Kurdan 
de. Min para Kurmanciy.. kovarê 
pir hêja dît. Dema ez wira 
qesidîm, wan hevpeyvîn tevî min 
derbaz kirin û rêberiva min kirin ji 
bo bajarên dine Kurdistanê. Wî 
çaxî Kafî Elewî wê derê kar dikir, 
Kafî kadrekî pir hêja ye û qîmeta 
qelema wî jî pir mezin e. 

Seysda te guhdariya Radyo 
Dengê 'urdistana îranê kiriye? 

Belê, min guhdarî kiriye. 
Radyoya we pir hêja ye. Lê 
mixabin ji ber kêm bûna dema 
me, min nekariye eva ku wek 
pêwîst guhdariya wê bikem. Silav 
û hurmeta min ji bo Radyo Dengê 
Kurdistana îranê heye. Her Kurdek 
gerek e hurmeta vê Radyoyê 
bizane. 

Mamosta te Kurdistana Azad 
çawa dît? 

Ez dikarim bibêjim Kurdistan 
êdî bûyî dewlet, dewletekî azad. 
Gelek li mêj bû keserek di dilê 
min da bû û ev keser seredana 
Kurdistana azad bû. Di sala 
2001'an de min seredana Başûr 
kir û ev keser di dilê min da 
derket. Lê wî çaxî min hêvî kir ku 
Kurdistan roj bi roj pêş bikeve û 
xwe bide eyanê. 

Lê vê carê ku ez hatime, 
dibînim ku Kurdistan bi rastî 
dewlet e. Rewşa bajarên wê pir 
hêja ye, Kurd bûne xwediyê Serok 
û Wezîran, Kurdan Firokexane 
hene, welatê wan welatekî 
democrat û azad e, ev yek ji min 
ra şanazî ye. 

Di dawiyê de em spasiya te 
dikin ji bo bersîvdana te bi 
pirsên me. Serekvtinji te ra. 

Ez jî spasiya rojnameya we 
dikim, ji bo ku ev derfeta ji min ra 
saz kir, ez jî ji we ra serkevtinê 
dixwzim. 

Kurd û hunera şanoyê 


Soran Rizayî 
soranrezayi@yahoo.com 



Kurd ku yek ji kevintirîn 
neteweyên dunyayê ye, wek 
hîmdar û afirînerê hunera 
şanoyê 

tê nasîn. Pêştir li ser pirsa 
serhildana şanoyê dihate gotin 
ku ev hunera li Yûnanê serî 
hildaye, lê piştre xuya bû ku li 
Mîsra kevin de şano hebûye û 
niha pêka belge û lêkolînên zaftir 
hatiye selimandin ku çavkaniya 
şanoyê ji rewişt, tîtal û hincetên 
olî bûye, anku mirov dikare 
bibêje hevdem tevî serhildana 
efsane û ayînên kevin, şanoyê jî 
serî hildaye û hêdî hêdî kemiliye, 
hetanî gihiştiye qonaxa îro. îrar 
jî xwediyê dîrokekî kevin û dirêje 
û bi Hind, Çîn û Mîsra kevin re 
wekî landik û navenda 
serhildana efsane û olên kevin 
yên cîhanê têne nasîn. 
Resentirîn neteweya îranê jî 
neteweya Kurd e ku xwediyê 
dunyayekî berfireh ji efsane û 
ola ye, ji ber vê çendê em 
dikarin bibêjin yek ji afrînerên 
mezin yê şanoyê neteweya Kurd 
bûye û Kurd yek ji wan netewan 
e ku dikare xwe xwediyê şanoyê 
bizane. 

Rê û resmên kevn û kilasîk 

wek "Kosebebe", "kosegelîn", 
"Mîrmîrên", "şah û Wezîr" û 

hwd... ji wan rê û resm û tîtalan 
in ku em dikarin bibêjin hîm û 
binetara şano û hunera şanoyê li 


ser van hatiye ava kirin û niha 
gihîştiye vê qonaxa xwe ya 
îroyînî. 

Rûniştvanên Asiyaya Biçûk 
û Mezopotamiyayê p' oi bûn û 
baweriya wan bi zorê 
(Xwedayan) hebû. Xwedayên 
bi nav û deng yên wê demê 
Mad û Pa«. Mîtra) û 
(Anahîta) bûn. Mîtra Xwedayê 
ronahî û germahiyê bû ku ev 
di rojê de dihat dîtin û Anahîta 
jî Xwedayê av û zelaliyê bû. Di 
ayina Mîtra de Ga nişaneya 
jiyan û avedaniyê dihate 
nasîn. Bi baweriya wan Ga ji 
bo şerê Ejdehayê dagîrkerê 
erdê tête dunyayê. Di nav zikê 
Ga de gelek rihberên din çê 
dibin û bi xwarina xwîna Ga 
mezin dibin û piştre jiyana 
wan a nû dets pê dibe. Ev 
baweriya yan ev efsaneye 
destpêka rê û resmekî zor 
dewlemend ya ayînî ye ku di 
nava Madan de edetî bûye. 

Di vê rê û resmê de stran 
gotin, dawet û reqsîn bi 
awayên cur be cur û zaf 
hebûye. Herwiha li rê û resma 
qurbanî kirina Ga bo Mîtra ku 
ev rê û resme jî di roja ji dayîk 
bûna Mîtra de birêve çûye, ku 
piştre ev roje bi roja dayîk 
bûna Mesîh hatiye naskirin. 
Her çiqas ew baweriya jî rast 


nine, ji ber ku ola Mîtra bi 
hezaran sal pêş Mesîh de 
hebûye. Ev rê û resmên cur be 
cur dema ku gihiştiye Yûnanê, 
desttêwerdanekî zaf têde hatiye 
kirin û boneya vê jî bi hinceta ji 
dayîk bûna Mesîh hatiye kirin û 
hetanî welatên Rojavayê jî çûye. 
Ayîna Zerdeştî wekî ayîna 
Madan, ku em dikarin bi dayîka 
şanoyê bizanin, ji ber ku pir ji 
rewayet, gêraneveya ayetan û 
diyalogê ye, mirov dikara di 
Avestayê de çendîn 

şanonameyan derbixe. Bi 
baweriya Îbrahîm Ferşî yekemîn 
şanoname ya Gatayan bûye. 
Evane diselimînin kr Kurd 
xwediyê ew bingeha dewlemend 
ya çandî ye ku şano têde hevên 
girtiye û bi liv û tevgera xwe 
rabûye ser pê, lê mixabin bi 
sedema nebûna derfet û 
deshilata siyasî ji aliyekê û dizî, 
wêran û talankirina neteweyên 
serJest û şerxwaz ji aliyekî din 
ve bûne sedema vê çendê ku ev 
sermaye û heyîna çandî ya 
Kurdê belengaz û perçiqandî ji 
mala vî bihête veguhastin bo 
malekê yan malên din. 

Didome 


Pirtûkeke nû 

Pirtûkxaneya Kurdî roj bi roj 
dewlemendtir dibe. 



Evîn Çîçek nivîskara Kurd, 
berhemeke nû Pêşkêşî 
Pirtûkxaneya Kurdî kir. Çîçek di 
pirtûka xwe ya nû a bi navê 
Rêwiyên Araratê, rev û 
koçberiya Kurdan tîne nivîsarê, 
mijara Çîçek koçberiya Kurdên 
Bakur û bi taybet ên Agiriyê ye, 
di vê pirtûka nû de siyaseta 
sîstematîk ya qir kirina Kurdan 
bi zelalî tê nivîsarê û pilan û 
bernameyên dewleta Turkiyê 
derheq Kurdan derdikevin. 

Em wekî Desteya Weşana 
Agirî seba weşandina vê 
pirtûkê pîrozbahiyê ji Xûşka 
Evîn dikin. 







15 


Agirî, hejmar 14, Decembera 2004, Beframbara 1383’ê Rojî 


ÇAND Û HUNAR 


Koma muzîka Kamkaran û zindîkirina 

huner û folklora Kurdî Azad Kurdî 


KamkmGtvup 


Orkestera Malbatî 

Pisîkolog dibêjin ku muzîk 
xwarina ruhê mirova ye û 
pêwîstiyeke xemrevîn e, ku ji bilî 
wê di jiyanê de herdem rewşeke 
xemgîn û tevlîhev heye. Lewra 
muzîk wekî beşekî girîng ji çand û 
hunerê dikare bandoreke gelekî 
mezin di parastin û nasandina 
nasnameya neteweyî de hebe. 


evladên xwe de cehd û 
hewldanên zaf kir û ewa ku îro 
pêvajoya kar û xebata hunerî ya 
Kamkaran pêşde xistiye, 

encama hewldan û bizavên 
Hesenê Kamkar bûye. Wî 
zarokên xwe fêr kirin ku çawa 
muzîka dewlemend û folklor a 
neteweya xwe biparêzin û ji bo 
zindîkirina wan xebatê 

bimeşînin. Hesenê Kamkar 

mezintirîn rol di pêk anîna koma 
malbatî ya Kamkaran de leyîst û 
heta roja îro jî nîşan û şûnpêyên 


hunerî baştirîn girûpên muzîkê 
dihatine hesibandin û qederek 
taybet di nava civaka îranê de 
hebûn û hunera wan bi germî 
dihate pêşwazî kirin. Hevdem tevî 
beşdarîkirina Kamkaran di komên 
Şêyda û Arif de, koma hunerî ya 
Kamkaran jî jiyana xwe 
didomand. Di van salar < e bû ku 
Hoşeng Kamkar bo domandina 
xwendinê diçe derveyî welêt û 
muzîka kilasîk ya Rojava dinase. 
Naskirina wî bi vê curê muzîkê bû 
sedema pêşkêşkirina berhemên 



Koma muzîka 
Kamkaran di sala 
1344 (1955)'an 

de, bo yekemîn 
car wekî girûpeke 
malbatî bi 

serperestiya babê 
wan Hesenxanê 
Kamkar û 

evladên wî 

Hoşeng, Bîjen, 
Peşeng, Qeşeng û 


Erjeng li^ bajarê Sinê ya 
Kurdistana îranê pêk hat. 

Eva destpêka pêvajoyeke bilind 
û kûrtir bû ku bi mezin bûna 
evladan û fêrbûn di xwendingeha 
Hesenê Kamkar de xemilî. Vê 
komê di sala 1348 (1959)'an de 
bi endambûna Hoşeng (serokê 
komê), Bîjen, Peşeng, Qeşeng, 
Erjeng, Erselan û Erdeşîr bi 
awayekî fermî çend konsert li 
Urmiyê, Sinê û bajarên din yên 
Kurdistana îranê lidarxistin. 

Muzîka Kurdî pir dewlemend e, 
di vê navberê de jî koma 
Kamkaran di zindîkirina berhemên 
folklorî yên Kurdî de roleke 
berbiçav lîstiye. Dengên bilind û 
xweş yên Kamkaran hunera komê 
zêde kiriye. Sedema vê çendê ku 
Kamkar tu car ji rêya pêşkêş 
kirina muzîka folklor û gelêrî dûr 
nekevin, hînbûn û perwerdehiya 
wan di hembêza pir evîn û heza 
neteweyî ya bab de bû. 
Hesenxanê Kamkar, babê yek ji 
muzîkjenên navdar û mezin yê 
Viyolunê bû ku di hînkirina 


vî mamostayê hunermend û 
kesayetiyê leheng û gernas yê 
hunera Kurdî di berhemê wan 
de tê dîtin. Hesenê Kamkar di 
salên dawî yên jiyana xwe de ji 
derdê nexweşiya pence şêrê 
dinaland, di encamê de wê 
nexweşiyê ew bo hertim ji 
Kamkaran û huner û muzîka 
Kurdî stand. 

Di sala 1350 (1970)'an de, 
hin ji endamên malbata 
Kamkaran, wekî Hoşeng, Bîjen, 
Peşeng, Erjeng û Erselan bo 
xwendinê çûne Tehranê. Di vê 
navberê de ji bilî Erjeng ku ji 
hunera wênekêşiyê re hez dikir, 
yên din bo beşa muzîkê ya 
zanîngeha hunerên ciwan çûn. 
Wan piştî demekê tevî 
Mihemedriza Lutfî(*), Perwîz 
Mişkatiyan û Hesen Elîzade û 
çend hunermendên navdar yên 
din Koma Şêyda û Arif pêk anîn 
ku konsertên serkevtî bi 
hunermend û stiranbêjan, 
Şehram Nazirî û Mihemedriza 
Şeceriyan re pêşkêş kirin. Di 
wê demê de ev du komên 


Semfonîkî ku her 
yek ji wan 
bedewiyeke 
xasmanî bi xwe 
heye. Hişmendî û 
zîrekbûna wî di 
çêkirina beyt û 
kilamên Kurdî û 
Farsî jî bû hegera 
wê çendê ku 
koma Kamkaran 
bi serbestî 


(serokatî) ya birayê mezin di du 
beşên Kurdî û Farsî de berhemên 
folklor bi muzîkeke nû û hemdemî 
biafirînin û coşeke gerim pêşkêşî 
evîndarên huner û muzîka Kurdî 
bikin. 

Bi giştî xebatên malbata 
Kamkaran di warê huner û muzîka 
Kurdî de -hin caran jî Farsî- nêzîk 
40 salan dibe. Lê bingeha kar û 
çalakiyên hunerî yên koma 
Kamkaran ku îro em dibînin, 
vedigere bo 25 salan berî niha. Em 
dikarin bibêjin ku eva qonaxeke 
nû di xebat û çalakiyên komê de 
bû. Yekemîn konsertên ku vê 
komê bi fermî di bin navê koma 
Kamkaran ya îro lidarxist, piştî 
serkevtina şorişa gelên îranê di 
sala 1357 (1979)'an de bû. Di sala 
1368 (1989)'an de Omîd Lutfî kurê 
Mihemedriza Lutfî û Qeşeng 
Kamkar tevlî komê bûn û li aleva 
muzîkê ya Saz û Tarê lêxistin. 


Di van salan de koma 
Kamkaran dest bi rêvebirina 
bernameyên cur bi cur di welatên 
Ewropayê de kirin ku bi pêşwaziya 
germ a Ewropiyan re rû bi rû ma. 

Koma muzîka Kamkaran û zindîkirina 
huner û folklora Kurdî Doma: R. 14 


Bernameyên wan yên hunerî 
karîn evîndarên zor li welatên 
biyanî ji xwe re peyda bikin û bo 
gelek welatan bihêne gazî^ kirin 
ku piştî zivirîna wan bo îranê, 
parek ji wan konsertan wekî sêlik 
(CD) derdiketin pêşberî gel. 

Di gel mezintir bûna zarokên 
Kamkaran, ew jî bi dayik û babên 
xwe re tevlî komê bûn û koma 
Kamkaran bû eva ku em evro 
dibînin. 


din ên koma Kamkaran di sala 
derbasbûyî de, pêşkêşkirina 
sitraneke Kurdî û bi kincên 
Kurdî di roja dana Xelata Nobel 
a Aştiyê bi Şîrîn Ebadî bû ku ji 
çend medyayên biyanî û 
navneteweyî bi awayekî zindî 
dihate belavkirin. 

Di destpêka sala rabihorî 
(2003) de, bi hatina Maykil 
Nîmen, ahengçêkerê navdar yê 
Îngilîstanê bo îranê û 


cîhanî pêdeçûnek bi ser 25 sal 
xebat û karê berdewame xwe 
hebe û bi vî karî serbilindî û 
serfiraziya yekem koma hevgirtî û 
domdar ya Kurdî hetanî vê demê 
bi dunyayê nasandî ye. Di bîranîn 
û qedirgirtin ji 25 sal xebat û karê 
bê westiyan, komê konsertek li 
Tehranê, paytexta îranê lidarxist û 
bi dana rengên xweşik û bedew bi 
berhemên xwe gaveke bilindtir bo 
pêşxistina muzîka Kurdî avêtin. Di 
vê konsertê de berhemên wekî: 
Hewraman, Sodayî doriyeket, 
Kewaye, Xemêkîtir, Lerzan, 
Kitane, Xweşe Hewramart. Sebrî, 
Destare Peşmîne, Kiras Kuderî, 
Evradxanî, Helale Tenya, Gulnîşan, 
Kobokê, Şilêre û jasimxan hatin 
pêşkêş kirin. 

Kamkaran berhemên zaf yên bi 
kasêt, sêlik û pirtûk belav kirine. 
Albûmêr Hevvraman, Şilêr e, 
Gelawêje, Kam 1 aran, Agirî Zîndû, 
Gulnîşan, Xak û Evîn û hwd... ji 
wan in. Herwiha çend pirtûkên 
dewlemend û zanistî li ser hunera 
muzîkê di warên cuda cuda de 
nivîsandine û hatine weşandin. 

Di dema niha de navê 
Kamkaran baştirîn nimûneyên 
muzîka Kurdî tîne bîra her evîndar 
û muzîkdostekê. Muzîka Kurdî bi 
sedema hewildan û zehmetên vê 
komê û nerawestiyana wan ji tixûb 
û sînorên Kurdistanê û bajarê Sine 
bihorî yê û îro di welatên 
Ewropayê ciheke xasmanî peyda 
kirî ye. 

Qasê wan malbatên ku bi 
awayê kom û girûp xebata xwe di 
cîhanê de dimeşînin, gelekî kêm 
in. Koma Kamkaran wekî komeke 
malbatî kariye heta qasekê vê 
valatiyê tijî biket. Di gel zêdetir 
bûna endamên vê komê ku hemû 
jî malbata Kamkaran in, tê dîtin ku 
domandina vê pêvajoyê di 
pêşerojê de, dê bibe sedema pêk 
hatina Orkestereke mezin ya 
Kamkaran. 

(*) Navhatî piştî çûn bo 
xizmeta leşkerî bo bajarê Sinê 
têkiliyên nêzîk bi malbata 
Kamkaran re çê dike û xizmatî 
dikeve navbera wî û malbata 
Kamkaran. 

Jêder: 

-Birûşorên kasertên koma 

Kamkaran 

-Malpera Kamkaran 



Ji sala 1378 (1999)'an hetanî 
niha koma Kamkaran şikleke 
bedew û baştir bi bernameyên 
xwe dane û pişikdarî û xebatên 
xwe di asta navneteweyî de pitir 
kirine. Komê konsertên zaf li 
hundir û derveyî welêt pêk anîne û 
di Festîvalan de beşdarî û 
çalakiyên xurt û serkevtî hebûne. 
Wan di salên 1378 (1999)'an û 
1379 (2000)^an de hin pirogram di 
Kurdistana îraqê de, li bajarên 
Silêmanî, Hewlêr û Duhokê pêşkêş 
kirin. Herwiha di sala 1380 
(2001)'an de konsertek li bajarê 
Stenbol û Diyar' 'krê bi cil û 
bergên pîroz yên Kurdî lidarxistin, 
ku di dîroka deshilatdariya Turkiyê 
de bê nimûne bû. Pişikdarî kirin di 
festîvala Loçiyanobiryo, 

ahengçêkerê mezin yê hemdemyê 
îtaliyayê bû. Ev konsert ji du cur 
muzîkên Kurdî û muzîka nûjen ya 
cîhanê pêk hatibû ku bi hevkariya 
koma Kamkaran û Orkestera 
Semfonîtayê hate pêşkêş kirin. 

Yek ji bernameyên serkevtî yên 


encamdana gotûbêj û 
hevdîtinên dostane bi koma 
K.. Tkara; e bû sedema dest 
pêbûna hevkariyên nû di 
navbera wan de. Ew alîkariye bi 
aw zkê bû ku her du aliyan 
kilam û beyt bo hevdu 
uinivîsandin û ser û ber dikirin. 
Herwiha qirar bû Maykil Nîmen 
berhemekê II gor muzîka Kurdî 
û Orkestera Semfonîk binivîse û 
bi hevkariya koma Kamkaran 
bihête pêşkêş kirin. Hezkirina wî 
ahengçêkerê mezin yê 
Birîtaniyayê bi muzîka Kurdî re 
piştî seredan û beşdarî ji 
konsertên koma Kamkaran li 
Ewropayê bû. 

Koma muzîka Kamkaran bo 
pişikdarî kirin di para muzîkê ya 
Mîhrîcana çand û hunera Kurdî li 
îtaliyayê di meha Reşemeya 
1383'an de, destpêka sala 
2005'an hatiye gazî kirin. 

Koma Kamkaran îro karî ye 
bi bidestxistina nav û dengeke 

Di rûpelên dîrokê de hindek 
nav tên kolandin, ew kesên ku 
jiyan û ramanên xwe di xebat û 
tekoşînê de ji bo nirxê 
mirovahiyê, azadiyê û wekheviyê 
bi xêzên zêrîn bihorandindine. Bê 
guman yek ji wan kesan tekoşerê 
mezin Apo Osman Sebrî ye, ku 
cihekî giranbuha di dîroka xebata 
gelê Kurdistanê de girtiye, bi 
taybet di nav gelê Kurdistana 
Sûriyê de. Apo Osman Sebrî bi 
hêrz û bi berxwedan ji ber doza 
gelê xwe xebat dikir, qet jê dûr 
nediket û serê xwe li ber zor û 
sitemê neçemand, gelek asteng û 
zordarî li pêşiya raman û 
xwestekên wî derdiketin, lê tim û 
tim bêhêvî nedima, tevî ku merc 
û şertên wê demê gelek dijwar 
bûn. Ji ber ku peymanên giran di 
navbera kolonyalîzma Fransî, 
Faşîstên Turk û Barbarên Sûriyê 
de hatibûn imzakirin, ku bi hehrve 
dixwestin hêvî û doza gelê Kurd 
winda bikin. 

Ji ber vê yekê hemû sînor li 
xebatê hatibûn dorpêçkirin. Dema 
Apo Osman Sebrî û hevalê wî Dr. 
Nûredîn Zaza, Partiya Demokrat a 
Kurdistana Sûriyê avakirin, di 
14.06.1957'an de di gel hevalên 
wan, rejîma Sûriyê êrîşên dijwar 
avêtin ser gelê Kurd, bi hezaran 
binçav kirin û bi sedan kadro û 
rêberên partiyê xistin zîndanan. 

Apo Osman Sebrî, hejdeh 
caran ketibû zîndanê! û koçberê 
welatê Efrîqa (Girava 

Medaxeşqer) kirin. Lê tevî hemû 
pîlanan nekarîbûn wî ji dîlana 
azadiyê bigirin û dûrbixin. 
Herwiha bi hêviya Kurdistaneke 
azad roj bi roj pirtir nêzîkî 
azarê gelê xwe dibû. Apo Os 
hiş û ramanên xwe çi di 
helbest wêjêyê û piratîkê de jî 
diyar dikir, karê wî û gotinên wî 
hevdu digirt. Hêviyên wî tim geş 
bûn, li pêşerojê re geş û xweş 
temaşe dikir, Apo Osman, di 
dawiya jiyana xwe de digot: Pir 
xweş e ku mirov li hemberî sitem 
û zorê bi serfirazî here gorê, 
herwiha wî tim ji mêvanê xwe re 
li mala xwe li taxa Kurda li bajarê 
Şamê dianî ziman ta ku koçber 
kir. Di 11.10.1993'an de çû ser 
dilovaniya Xwedê. 

Ji ber vê çendê Apo Osman, 
cîhekî binirx û giranbuha di dilê 


gelê Kurd de hiştiye û dimîne, 
ew wek sembola berxwedan û 
xebata radîkal di warê 
rêzimanî û wêjeyî de tê 
diyarkirin. Lewra danîn û 
nîşankirina xelata vî têkoşerî 
her sal ji hêla komîteyekê û 
hevalbendên wî tê şopandin û 
pejirandin. Beriya niha ev 
xelat ji bo nivîskarê Turk 
Ismaîl Bêşîkçî re hatibû 
diyarkirin. Û îsal di roja 


taneke hel 
:î êş û der 
)sman, sal; 
i warê xet 


dibe, çawa ku berê li Mihabadê, 
Amedê, Hewlêr bû, îro jî neviyên 
Apo Osman Sebrî serê xwe li 
kolanên Qamişlo, Kobanî, Efrîn û 
li metrepolên Şamê û Helebê serî 
hildidin, dîsa çerxa felekê û aşên 
mirinê pencên xwe li ser gund û 
bajarên Kurdistana Sûriyê 
digerînin. 

Xelata dayikan Kurdan bi 
destê Diya Ciwan, bi dilekê geş û 
xweş di gel helbesteke kurt û 
kûr hate pêşkeşkirin, bi çek û 

Li Parîsê îsal xelata Osman Sebrî diyarî û 
pêşkêşî Dayika Kurdan ya hêja Daniyel 

Mlteran bu Abdulbasit Hemo, Almanya 31.10 1004 

xemlên Ku dî pîra dayika Kurdan 
Xanim Mîteran hate hembêzkirin, 
piştî ku serokê Enistîtuya Kurdî li 
Parîsê, birêz Kendal Nezan 
gotinek bi zimanê Fransî li ser 
xebata Xanim Mîteran ji bo doza 
gelê Kurd li her çar parçan 
ronahî kir, herwiha gelek gotin 
hatin xwendin, mîna gotina 
Mamosta Mihamed Mela Ehmed 
ku yek ji hevalên Apo Osman 
yên berê bû, û gotinek ji birêz 
Heyder Omer û gotinek jî bi 
zimanê Erebî ji hêla Nîzar Neyûf 
de ku ew dostê gelê Kurd e. 

Li vê şevê ya ku li avahiya 
Enistîtuya Kurdî li Parîsê hatibû li 
darxistin, gelek siyasetvan, 
nivîskar û dostên gelê Kurd yên 
Fransî beşdar bûn. Ji wana 
nûnerê Hikûmeta Herêma 
Kurdistanê, birêz Şêrwan Barzanî 
û nûnerên Partiya Demokrat a 
Kurdistana îranê û nûnerên 
Partiya Sosyalîst a Kurdistana 
Turkiyê, nûnerê Partiya Yekîtiya 
Kurd li Sûriyê û amadebûna 
nivîskar û siyasetvanên Kurd, 
Cewad Mela, Can Kurd, Ferîd 
Mela, Kemal Seydo, Evîn 
Çîçek, Hêvî Osman Sebrî, Dr. 
Mihamed Zeyno û xanima wî, 
Abdulbasit Hemo û gelek yên 
din ... . Ku ji welatê Almanya, 
Îngilîstan, Swêd, Swîs, Hollanda 
hatibûn. 

Herwiha hêjayî gotinê ye ku 
Apo Osman Sebrî bê bîranîn, 
hersal di meha Çirîya Pêşîn da 
ku di vê mehê da di sala 1993'an 
de ji nav me koçbar kir, lê hiş û 
ramanên wî, ji bo doza azadî û 
serfiraziya Kurdistanê dê neyê 
berdan. 



20.10.2004'an da ev xelat li 
Parîsê, paytexta Fransa ji bo 
dayika Kurdan Xanima 
Mîteran, di riya Diya Ciwan 
bestvana Kurd ya bi nav û 
deng ku di jiyana xwe de bi 
salan e ji bo doza gelê xwe 
xebat dike hate pêşkeşkirin. 
Lewre jî ew ji paytexta Sûriyê 
ji Şamê ber bi Parîsê ve dabû 
rê. Cîhê Liwîs Aragon, Can 
Cakroso, Vîktor Hîgo... , da ku 
derd û hêviyên gelê 
Kurdistana Sûriyê û 
berxwedana serhildana 12'ê 
Adarê bi wêneyekî zêrîn yê 
Apo Osman diyarî dayika 
Kurdan bike. Ta ku mizgîniyê 
ragihîne guhê dayika Kurdan û 
bibêjê wê, îro hêvî û ramanên 
Apo Osman Sebrî dîsa xwe 
nûdikin û dengê azadiyê û 
berxwedanê li hemberî 
zordestên Şamê geş û bilind 

Heştemîn Festîvala salane a 

1 /V • 1*1 • /V 0 * 1 ^ • A 

Gelawej u bajare Silemaniye 


Di roja pêncşemî 
04.12.2004'an de Festîvala 
salane ya wêjeyî a bi navê 
Gelawêj li bajarê Silêmaniyê 
bi amade bûna hejmarekî zaf 
ji wêjevan, nivîskar, 
lêkolînvan, helbestvan û 
ronakbîran ku li her çar parçên 
Kurdistanê ve hatibûn dest bi 
karê xwe kir. 

Festîvala di bin dirûşma 
Azadî bûke barana 
nûjeniyê ye hate lidarxistin û 
wêjevan û ronakbîrên amade 
di Festîvalê de berhemên xwe 
bi awayekî zindî pêşkêş kirin, 
piraniya berhemên ku ji aliyê 


beşdaran ve hatin pêşkêş 
kirin, ji çîrok, helbest û 
lêkolênên wêjeyî pêk 

hatibûn. 

Di vê Festîvalê de 

hejmareke zaf ji xwendekar û 
kesayetiyên^ navdar yên 

Kurdistana îranê dihatin dîtin 
ku parek zaf ji dema Festîvalê 
bi pêşkêş kirina berhemên 
wan hate meşandin. Festîvala 
salane a Gelawêj ku îsal 
heştemîn dora vê bû 
hefteyekê dom kir û di roja 
11.12.2004'an de dawî bi karê 
xwe anî. 


Festîvala muzîk û strana Kurdî Hewlêr coşand 



Roja çarşemiye 15.12.2004 
mezintirîn Festîvala muzîk û 
strana Kurdî li bajarê Hewlêrê 
hate lidarxistn. Festîval 
mêvandarê komên hunerî ji her 
çar parçeyên Kurdistanê bû ku di 
bin dirûşma "Festîvala 
Kurdistanê ji bo muzîk û strana 
Kurdî" dest bi xebata xwe kir. 

Tîpên hunerî yên pişikdar di 
Festîvalê de pêkhatibûn ji tîpa 
Kamkaran, Endelîbî û Şems ji 
Kurdistana îranê, sê tîp ji 

Kurdistana Turkiyê, tîpek ji 

Kurdistana Sûriyê, tîpek ji 

Ermenistanê û çend tîpên din ji 


Kurdistana Iraqe. 

Ji bilî wan komên hunerî 
gelek kesayetiyên nav eyan yên 
Kurd wekî mêvan ji her çar 
doran hatibûn gazî kirin. 
Taybetmendiya girîng ya 
Festîvalê ev bû ku 
hunermendên Kurd ji her çar 
parçeyan hatibûn xwendin û ev 
xemle di Kurdistana azad de 
herî bedewtir dihat ber çavan. 

Festîvala ku ji aliyê Wezareta 
Rewşenbîriyê ve hatibû 
lidarxistin çar rojan dom kir û di 
roja şemiyê 19.12.2004'an dawî 
bi karê xwe anî. 



O Baweriya Kurdan tenê bi 
çiya tê. 


O Biratî, kevir nerim diket. 

O Av dilopdilop dibe gol. 

O Av ji kaniyê û nav ji baniyê. 

O Axîna kûr ji dilê kûr tê 

O Azadî hat dinê, zimanê lal 
hat vekirin. 



V 

j bagurdc 


O Banek e û bagurdanek e. 

O Bar mirov naêşîne, serbar 
mirov diêşîne. 

O Agir berda ka; xwe da aliyê 
ba. 


O Agir bi agir venamire. 

O Agir di kevnebizûtan de 
dimîne. 


O Dunya wekî gulekê ye, mirov 
bêhn dikin, didin hevalê xwe. 

O Kesê têkeve govendê dê 
xwe bihejîne. 

O Her giyayek li ser koka xwe 
şîn tê. 

O Heyfa ciwaniyê pîrî li pey. 

O Bi girî, ji gorê ranabin mirî. 

O Dara azadiyê bi xwîn û 
xwêdan tê avdan. 


O Bê Xwedê dibe, bê xwedî 
nabe. 


O War ev war e lê, bihar ne ev 
bihare 


O Salê du car cejn e, wan 
rojan jî zikê feqîran dêşe. 

ÇAND U HUNAR 


Melayê Meşhûr 


Melayê Meşhûr qehremaneke 
mesela pêkenokan e. Ew mesele 
li Kurdistana Turkiyê di nava 
gelê Kurd da tên gotin û bûne 
beşek ji edebiyata Kurdî ya 
devkî. Li ser kesayetî û 
netewetiya Melayê Meşhûr di 
zimanên cure cure da gelek tişt 
hatine gotin û gelek tişt jî li ser 
Melayê Meşhûr hatiye nivîsandin. 
Herwiha di gelek welatan de li 
ser Melayê Meşhûr pirr efsane 
hatine afirandin û ketine dev 
zaran. 

Îranî Melayê Meşhûr ji xwe re 
dikin mal. Di nivîsarên Îranî de 
navê Melayê Meşhûr, "Molla 
Nesreddîn" e. Li ser Molla 
Nesreddîn gelek tişt nivîsandine. 
Hin lêgerên Azerbeycanê di 
navbera pêkenokên Melayê 
Meşhûr û Molla Nesreddîn kirine 
wekhevî dîtine û wisa qebûl 
kirine ku Melayê Meşhûr û Molla 
Nesreddîn bi xwe bûye. 

Turk jî dibêjin ku Melayê 
Meşhûr Turk bûye û navê wî 
Nesreddîn Xoce bûye. Li bajarê 
Aqşehîrê jiya ye û li wir wefat 
kirî ye. 

Ereb jî Melayê Meşhûr dikin 
Ereb. Li welatên Ereban navê wî 
Cuha ye û meselokên wî gelek 
belav bûne. 

Hin Kurd jî Melayê Meşhû* 
Kurd dihesibînin. Pêkenokên 
Melayê Meşhûr bi Kurdî cara 
pêşîn di 1939'an da ji aliyê 
Mamosta Mihemedê M. ;tefa ve 
hatine çapkirin. 

Birêz M. Emîn Bozerselan, li 
ser meselên Melayê Meşhûr 
lêkolînek hêja kirî ye û li ser wî 
pirtûkêk jî çap kirî ye. Pirtûka M. 
Emîn Bozerselan li ser navê 
Melayê Meşhûr çapa pêşîn 
1986'an da li Swêdê hatibû 
weşandin. Çapa wê ya 2'yan jî 
niha ji aliyê Weşanxana Deng 
ve hatiye weşandin. 

Pirtûka Melayê Meşhûr 248 
rûpel e û di nav pirtûkê de 150 
meselên Melayê Meşhûr hene. 


Nivîskar M. Emîn Bozerselan ji 
pirtûkê re "Pêşkeşî"yeka dirêj 
nivîsî ye û "Pêşkeşiyê" da 
pêkenokên Melayê Meşhûr ji 
hemû aliyan ve dane nasîn. 
Birêz Bozarslan ji bo 
zelalkirina hin peyv û peyvikên 
pêşkeşiyê û pêkenokan, 
ferhengokek jî amade kirî ye. 
Ew ferhengok di dûmahiya 
pirtûkê da ye. 

Ji bo pirtûka Melayê Meşhûr 
nivîskar M. Emîn Bozerselan 
wiha dibêje: "Ev pêkenok 
hemû li Kurdistana Jorîn di 
nava gelê Kurd da bi zaravê 
Kurmanciya jorîn tên gotin. 
Wek ku me li jor jî da zanîn, 


M. Emin BQZARSLAN 

MELAYÊ MEŞHÛR 



lebek ji van pêkenokan ji bilî 
zimanê Kurdî di hin zimanên dî 
da tên gotin; celebek jî 
taybetên bi Kurdî ne û tenê li 
Kurdistanê tên gotin. Me di vê 
pirtûkê da cî da wan her du 
celeban jî. Lê belê, pêkenokên 
ku li Kurdistanê di nava gel da 
nayên gotin û di zimanekî dî 
da yan di çend zimanên dî da 
tên gotin, me cî neda wan. 
Lewra ew pêkenok ne Kurdî û 
Kurdistanî ne." 

Li gor Birêz Bozerselan, 
mirov dikare bêje ku 
pêkenokên Melayê Meşhûr, 
eynika kesayetiya wî ne. 
Bozerselan: "Melê carna 

hêrsok û xeydok bûye, li ser 


tiştekî netişt hêrs bûye û kirî 
wisa ye ku bi hewa keve. 
Mesela, carek di şeveka havînê 
da xêzana wî jê ra gotî ye; 

- Pirr germ e; xwe pîçek wir 
ve bide. 

Melê ji vê peyva jinikê hêrs 
bûye û ji nava nivînan rabû ye, ji 
malê derketî ye, li kerê xwe 
siwar bûye, çûye û çûye, heta ku 
gihiştî ye deşta Mûşê. Li wir 
rastê gundiyekî xwe hatiye û jê 
ra gotî ye; 

- Dema ku tu bigîjî gund, here 
ji xêzana min bipirse, gelo bes e 
yan ez hinek jî wir ve herim?" 

Ji Rojnamey pandeh rojî 
ya siyasî û çano a Dema Nû, 
hejmara 77'an hatiye 
wergirtin. 


Şivan Perwer bû xwediyê 
Xelata Muzîkê ya Cîhanî 
a Çarlêz Kiroz 



Hunermendê mezin yê Kurd, 
Şivan Perwer hêjayî mezintirîn 
Xelata Muzîkê ya Cîhanî hat 
dîtin, ku di rê û resmekî mezin 
de li Parîsê, Paytextê welatê 
Firanse û herwiha di bin 
zêrevaniya Serok Lomarê wî 
welatî, Jak Şîrak de xelata 
Çarlêz Kiroz pêşkêşî Şivan hate 
kirin. 

Di rê û resma xelat dayînê 
de rewşa gelê Kurd ya îroyîn, 
êş û dijwariyên ku Kurd 
dikişînin û hêvî û gumanên wan 
ji pêşerojê û ji cîhanê re hate 
baskirin û bîranîn. 

Şivan jî bi axaftineke kurt û 
gotina strana Fermane, 
Fermane sipasî ji komîteya 
"Jacques Chirac"ê kir û dawî bi 
rê û resmê anî. 

Bo Agirî binivîsînin 

Eger bo Agirî dinivîsin, ji kerema 
xwe van xalên jêrîn berçav bigirin: 

* Çi nivîsek bê nav û nîşan nayê 
weşandin. Nivîskar dikare navê 

dilxwaz bo nivîsa xwe hilbijêre, Di 
gel navê dilxwaz ji kerema xwe 
navê xwe yê rastî bo rojnamê 
bişînin. 

* Eger nivîskar ji bo nivîsîn û 
berhev kirina mijara xwe ji 

çavkaniyan mifah wergirtibe, 
hewce ye îşare bi van jêderan biket. 

* Ev nivîsên ku ji zima^ajijvanP 
hatibin wergerandin, hewce ye 

teksta serekî ya wê^ ji rojnamê re 
bihê şandin. 

* Flindî bikarin wêne, xerîte û 
belgenamên hewce tevî nivîsan bo 

bişînin. 



Desteya weŞana Rojnameya 
Agirî mafê vê çendê heye ku: 

Destêwerdana rênûsa nivîsan biket. 
• Wan mijar û babetên ku 
naverokeke lawaz hebin, belav 
neket. 


Sersala we pîroz be 


Hejmara 14'an ya weşana Agirî hevdem 
tevî sala nû ya Zayînî tê weşandin. Bi vê 
hincetê, em pîrozbahiyên germ yên xwe 
pêşkêşî hemû gelên cîhanê û bi taybetî 
Mesîhiyên îran û Kurdistanê dikin. Em 
hêvî dikin ku sala nû ya Zayînî bibe sala 
azadî, aştî û bi hev re jiyana tev gelên 
cîhanê û serkevtina gelê Kurd. 

Desteya Weşana Agirî 


Peyameke niştimanî 
berjewendiya gelê Kurd 



u 


v% - 



Her du partiyên sereke yên 
Kurdistana îraqê derheq 
hilbijartinên pêşîn di meha yekem 
ya sala 2005'an de, peymaneke 
niştimanî û dîrokî di berjewendiya 
gelê kurd de îmza kirin. 

Di roja çarşemî 01.12.2004'an 
de, serokên her du partiyên 
sereke mizgîniya vê peymanê 
ragehandin. Rûpela 8 


Yekemîn Kongireya Zanistî ya Jinên Kurd li Tehranê 


Ji bo nirxandina rewş û 
pirisgirêkên Jinên Kurd Yekemîn 
Kongireya Zanistî ya Jinên Kurd 
di navbera rojên 28-29'ê 
Sermaweza 1383 

(18.19.2004)'an de hate 
lidarxistin. Kongireya han ji aliyê 
binkeya Çandî-Rewşenbîrî ya 
Kazîwe û bi alîkariya Enistîtûya 
çandî ya Kurdistan "Xorhelat" pêk 
hat. 

Di Kongireyê de gelek bas û 
gengeşe li ser mijarên têkildar 
yên Jinên Kurd hate kirin. Mijarên 
rojeva kongireyê evên jêrîn bûn. 

- Jina Kurd di dîrokê de 


- Mafên Jina Kurd, mafê siyasî, 
medenî, aborî, civakî û kulturî 

- Jina Kurd di warên cur be cur 
de: Hunerî, aborî û... 

- Çalakiyên Jinên Kurd di orta 
siyasî, kultorî û civakî de 

- Dîtingeha yên din li ser Jina 
Kurd 

- Ewlehiya civakî ya Jinên 
Kurd: Tund û tûjî a malbatî, tund 
û tûjî di warên şol, zayend 
(cinsî), siyasî 

- Pêşeroja Jina Kurd 

Kongire hemû rojê ji demjimêr 
8'ê sibê heta 7'ê êvarê dom dikir. 


Birêveçûna Konferansa: 


Urmiye di bizava 


neteweyî ya Kurd da 

Rûpela 7 














